title: Antiikin Rooman armeija

text: Armeijan kovasta kurista huolimatta keskitasavallanajan miliisiarmeijat olivat väliaikaisuutensa vuoksi vaihtelevaa laatua. Mitä pidempään armeija palveli sitä tehokkaampi siitä tuli. Jotkut toisen puunilaissodan aikana värvätyt legioonat palvelivat vuosia ja sen sotilaat olivat erittäin kokeneita ja päteviä. Esimerkiksi Cannaen taistelun jälkeen vuonna 216 eaa. roomalaiset eloonjääneet muodostettiin kahdeksi legioonaksi, jotka palvelivat koko sodan ajan ja taistelivat Zamassa vuonna 202 eaa. Jotkut miehet palvelivat sodan jälkeen vielä Makedoniassa. Kun armeija kotiutettiin sen saama kokemus katosi ja uudet armeijat oli koulutettava uudestaan alusta alkaen. Jotkut yksittäiset veteraanisotilaat palvelivat kyllä uudestaan armeijassa mutta eivät samoissa yksiköissä kuin aiemmin. Viisas kenraali koulutti armeijansa hyvin ennen taistelua. Monet Rooman kärsimistä tappioista johtuivat konsuleista, jotka veivät taisteluun juuri muodostetun ja vain vähäisen koulutuksen saaneen armeijan. Armeijoiden väliaikaisuus aiheutti myös sen, että roomalaisilla ei yleensä ollut tarpeeksi päteviä upseereita ja piiritysasiantuntijoita.


title: Antiikin Rooman armeija

text: Aina 100-luvun eaa. puoliväliin saakka miliisijärjestelmä toimi hyvin mutta roomalaisten laajentuminen Italian ulkopuolelle sai aikaan ongelmia. Sodat sodittiin entistä kauempana, ja ne kestivät joskus vuosia. Jotkut merentakaiset provinssit vaativat vielä pysyvämpiä varuskuntajoukkoja. Legioonien rekryyttien kantajoukon muodostaneet maanviljelijät joutuivat pois pelloiltaan jopa vuosiksi aiheuttaen suuria ongelmia ja jopa vararikon. Sotilaspalvelus ei kuulostanut enää houkuttelevalta kun pitkät sodat eivät enää tuoneet juurikaan henkilökohtaista kunniaa tai hyötyä. Roomalaiset laskivat armeijaan liittymiseen vaadittavan omaisuuden vähimmäismäärää mutta sopivia miehiä alkoi silti olla yhä vähemmän. Vuosina 180 eaa. – 155 eaa. ollut suhteellisen rauhallinen kausi vähensi kokemuksen määrää armeijassa mikä aiheutti yhä enempiä tappioita. Jokainen sota voitettiin mutta tappioiden määrä kasvoi. Miliisijärjestelmä ei enää pystynyt mukautumaan tilanteeseen.


title: Antiikin Rooman armeija

text: Perinteisesti Gaius Mariusta, joka voitti Jugurthan sodan vuonna 105 eaa. ja myöhemmin kimbrit ja teutonit vuosina 102 ja 101 eaa., on pidetty Rooman armeijan uudistajana. Vuonna 107 eaa. Marius valittiin konsuliksi johtamaan sotaa numidialaista sotapäällikkö Jugurthaa vastaan Pohjois-Afrikassa. Hänen ei annettu perustaa uusia legioonia, joten Marius vetosi Rooman köyhimpiin kansalaisiin (, eli "pääluvun mukaan lasketut"), joilla ei ollut riittävästi varakkuutta sotapalvelusta varten. Marius sai nopeasti uusia miehiä, jotka osoittautuivat hyviksi sotilaiksi. Varallisuutta ei enää otettu huomioon armeijaan liityttäessä.


title: Antiikin Rooman armeija

text: On tosin mahdollista, että muutos ei tapahtunut näin äkillisesti. Armeijaan liittymisen vaatimuksia oli alennettu ja tiedetään joistakin ammattisotilaista, jotka palvelivat vuosia armeijassa ennen Mariusta mutta heidän lukumääräänsä ei tiedetä. Marius saattoi turvautua avoimesti käytäntöön, jota oli ennen noudatettu vähin äänin. Mariuksen uudistus oli kuitenkin varmasti tärkeä askel ammattiarmeijan luomisessa.


title: Antiikin Rooman armeija

text: Uusi armeija oli hengeltään ja taktiikaltaan täysin erilainen vaikka se säilyttikin joitakin miliisiarmeijan piirteitä. Legioonista tuli entistä pysyvämpiä ja niiden numerot ja nimet säilyivät koko olemassaolonsa ajan. Sotilaat pitivät armeijaa elämänuranaan ja samastuivat yksikköihinsä kehittäen voimakkaan joukkohengen, jota monet taitavat kenraalit kuten Julius Caesar käyttivät hyväkseen. Sotilaiden ei enää itse tarvinnut hankkia varusteitaan vaan valtio toimitti heille aseet, varustukset ja vaatteet. Legioonan ratsuväki ja kevyt jalkaväki jäivät pois käytöstä ja kaikki legioonalaiset olivat nyt raskasta jalkaväkeä, joilla kaikilla oli samat varusteet. Kohortti korvasi manipulin taktisena legioonan perusyksikkönä. Jokaisessa legioonassa oli 10 kohorttia, joissa kussakin oli teoriassa kolme manipulia. Jokaisessa kohortissa oli kuusi 80 miestää käsittävää centuriaa, joita komensivat centuriot. Kohortti-taktiikka saatettiin ottaa käyttöön Hispaniassa käydyissa sodissa. Vuosina 91 eaa. – 87 eaa. käytiin niin sanottu liittolaissota, jonka jälkeen Rooman kansalaisoikeudet myönnettiin käytännössä kaikille Pojoen eteläpuolisille kaupungeille. "Ala"-yksiköt katosivat ja italialaisia alettiin rekrytoida legiooniin.


title: Antiikin Rooman armeija

text: Legioonien pysyvämpi luonne auttoi keräämään Rooman armeijalle kokemusta. Tekninen taito lisääntyi ja sitä pystyttiin välittämään helpommin seuraavalle sukupolvelle. Ensimmäisellä vuosisadalla eaa. Rooman armeijassa oli taitavia pioneerijoukkoja, jotka pystyivät rakentamaan siltoja, puolustuksia, piiritysaseita tai kokonaisia sotalaivoja. Uudet ammattilaisarmeijat olivat paljon paremmin koulutettuja ja kurinalaisempia pysyvyytensä takia. Legioonista puuttui tosin kevyt jalkaväki ja ratsuväki, joten nämä värvättiin usein sotatoimialueelta.


title: Antiikin Rooman armeija

text: Järjestelmällä oli tosin huonompikin puolensa. Sotilaat värvättiin köyhien keskuudesta eikä heillä ollut toimeentuloa kun he palasivat siviilielämään. Rooman senaatti kieltäytyi ottamasta vastuuta kotiutetuista sotilaista eikä huolehtinut heistä tai heidän perheistään. Sotilaat kääntyivätkin kenraaliensa puoleen, joiden odotettiin tarjoavan heille toimeentulokeinot kotiuttamisen jälkeen, joka tapahtui yleensä lahjoitetun viljelysmaan muodossa. Armeija ei enää edustanut koko Rooman kansaa vaan erkani koko ajan yhteisöstä ja sotilaat olivat uskollisempia yksikköjään ja kenraaleitaan kohtaan. Karismaattiset johtajat kuten Sulla, Pompeius tai Caesar johtivat armeijoita jotka olivat paljon uskollisempia heille kuin valtiolle. Ensimmäisellä vuosisadalla eaa. oli runsaasti sisällissotia kun kenraalit marssittivat armeijansa Roomaan kaappaamaan poliittista valtaa väkisin. Armeija oli tärkeä edellytys kumouksille, jotka vähitellen tuhosivat tasavallan ja johtivat prinsipaattiin eli keisarivaltaan.


title: Antiikin Rooman armeija

text: Kun Augustus nousi keisariksi vuonna 27 eaa. Rooman valtakunnassa alkoi niin sanottu prinsipaatin aika (27 eaa. – 284 jaa.), jolloin Roomaa hallitsivat keisarit. Augustuksen aikana Rooman armeijasta muotoutui lopullisesti täysimittainen ammattiarmeija. Se oli suuresti keisarin oma armeija ja uudet alokkaat vannoivat valan keisarille eikä senaatille ja Rooman kansalle. Paraateja ja erilaisia juhlallisuuksia järjestettiin säännöllisesti juhlistamaan keisarillisen perheen tapahtumia. Sotilasyksiköt kantoivat keisarin kuvia (), jotka muistuttivat sotilaiden uskollisuudesta keisaria kohtaan. Kun legioonalaiset kotiutettiin, he saivat rahapalkkion ja palan maata, jotka maksettiin keisarin omasta sotilaskassasta (). Armeijoiden komentajat olivat muutamia poikkeuksia lukuun ottamatta keisarin ja tämän arvovallan edustamia upseereita, legaatteja (), jotka keisari nimitti henkilökohtaisesti.


title: Antiikin Rooman armeija

text: Armeijan ytimenä pysyivät legioonat, joita oli 100-luvun alussa noin 30. Legioonan vahvuus oli paperilla noin 5240 miestä, jotka olivat pääasiassa kymmeneen kohorttiin jaettuja raskasta jalkaväkeä. Legioonaan kuului myös suuri määrä kirjanpitäjiä, pioneerejä, maanmittareita, heittokoneiden miehistöä, kouluttajia sekä erilaisia käsityöläisiä. Legioonat oli pääasiassa tarkoitettu taistelemaan suurissa taisteluissa, mutta niiden komentojärjestelmä salli niiden toimia myös varuskuntina tai hallinnollisissa tehtävissä. Myös lippukuntia () voitiin lähettää eripuolille valtakuntaa. Vexillatioihin saattoi kuulua muutama kohortti tai sotilas.


title: Antiikin Rooman armeija

text: Legioonia tuki suuri joukko auxilia-yksiköitä eli apujoukkoja. Auxilia-joukot koostuivat ulkomaalaisista sotilaista, jotka värvättiin yleensä sotatoimialueelta. Valtio antoi heille aseet ja varusteet sekä maksoi palkan. Auxilia-yksiköihin kuuluneet sotilaat koulutettiin samaan tapaan kuin legioonat ja hekin olivat vuosia armeijassa palvelevia ammattisotilaita, joiden yksiköt olivat legioonien tapaan pysyviä. Auxilia-sotilaita ei järjestetty saman kokoisiin yksiköihin kuin legioonat vaan jalkaväen kohortteihin tai ratsuväen ala-yksiköihin, jotka olivat yleensä noin 500–1000 miehen kokoisia ja joita komensi yleensä ritarisäätyinen prefekti. Oli olemassa myös niin sanottuja sekakohortteja (), joissa oli sekä jalka- että ratsuväkeä. Auxilia-yksiköt saivat nimensä kansasta tai heimosta, joiden parista yksikkö oli aluksi värvätty. Useimmat auxiliat palvelivat kaukana kotipaikoistaan eikä uusia sotilaita värvätty alkuperäisestä paikasta, joten kohortit ja alae koostuivat usein lukuisista eri kansallisuuksista. Komentokieli oli aina latina, joka helpotti sotilaiden sulauttamista yhdeksi yksiköksi. Auxilia-joukoista Rooman armeija sai yleensä hyvälaatuista ratsuväkeä, kevytaseista jalkaväkeä sekä jousi- ja linkomiehiä. Suurin osa auxilioista taisteli kuitenkin samaan tapaan kuin legioonalaiset eli raskaana jalkaväkenä.


title: Antiikin Rooman armeija

text: Prinsipaatin aikana Italiaan ei sijoitettu legioonaa kuin vasta 100-luvun lopulla koska Augustus ja hänen seuraajansa eivät halunneet näyttää olevansa riippuvaisia sotilaallisesta tuesta. Augustus perusti kuitenkin keisarin henkivartijoina toimineen pretoriaanikaartin, jossa oli yhdeksän 480 miehen kohorttia. Roomassa palveli aluksi vain kolme kohorttia kerrallaan mutta Tiberiuksen aikana kaikki yhdeksän kohorttia sijoitettiin pretoriaanikaartin kasarmeihin () Rooman sisäpuolelle. Myöhemmin kohorttien kokoa kasvatettiin 1000 mieheen. Kaartiin oli liitetty myös ratsuväkiyksikkö, joka oli suurimmillaan 2000 miehen kokoinen. Roomassa oli pretoriaanikaartin lisäksi myös kaksi puolisotilaallista yksikköä. "Cohortes urbanae" -joukot, joita oli aluksi kolme kohorttia mutta myöhemmin viisi, toimivat poliisivoimina ja vartioivat myös keisarillista rahapajaa Lugdunumissa. Sekä seitsemän "vigiles"-kohorttia, jotka toimivat palokuntana ja järjestyksenpitäjinä öisin. Vuonna 197 keisari Septimius Severuksen perustama Legio II Parthica sijoitettiin Rooman lähistölle Albaan.


title: Antiikin Rooman armeija

text: Prinsipaatti päättyi 200-luvun jaa. sisällissotiin ja levottomuuksiin, jolloin rauhalliset kaudet olivat harvinaisia. Myöhäisantiikin Rooman armeija oli jossakin määrin samankaltainen kuin prinsipaatin aikana mutta muutoksiakin tapahtui. Armeija oli nyt jaettu kenttäarmeijaan ("comitatenses") ja raja-alueiden varuskuntajoukkoihin ("limitanei").


title: Antiikin Rooman armeija

text: "Comitatenses"-joukkoja komensi keisari tai joku hänen lähimmistä alaisistaan ja ne on joskus ymmärretty liikkuviksi strategisiksi reservijoukoiksi, jotka siirtyivät tarpeen mukaan kriisialueille torjumaan vihollisen hyökkäystä. Ne sijoitettiin usein provinssien sydänalueille kaukana rajoista mikä poikkesi prinsipaatin ajasta, jolloin armeija pidettiin pääasiassa raja-alueilla. Prinsipaatin järjestelmä aiheutti usein vaikeuksia sillä jos vihollinen pystyi tunkeutumaan rajojen läpi, kesti usein melko kauan ennen kuin muilta raja-alueilta pystyttiin siirtämään joukkoja hyökkäyksen torjumiseksi. Mutta tällöin myös nämä alueet saattoivat joutua vaikeuksiin. "Comitatenses"-joukot eivät olleet myöskään sidottuja tiettyyn alueeseen toisin kuin prinsipaatin ajan legioonat, jotka osallistuivat myös provinssien hallinnollisiin tehtäviin. Tällöin legioonien siirtäminen uudelle alueelle aiheutti suuria ongelmia. "Comitatenses"-joukkojen liikuttelu ei aiheuttanut vastaavia ongelmia, mutta on myös kyseenalaista missä määrin ne toimivat strategisena reservinä koko valtakunnalle. Ne antoivat keisarille ainakin vahvan suojan vallankaappausyrityksiä vastaan.


title: Antiikin Rooman armeija

text: "Limitanei" olivat paikallisen sotilaskomentajan ("dux") komennossa ja ne oli koulutettu comitatenses-joukkojen tapaan ja ne erosivat kenttäarmeijan yksiköistä ainoastaan asemansa puolesta. "Limitanei" partioivat päivittäin raja-alueilla ja suorittivat varuskuntapalvelusta pääasiassa rajoilla mutta joskus myös valtakunnan sisäalueilla. "Limitanei"-joukkojen koko oli liian pieni, jotta ne olisivat pystyneet torjumaan laajamittaisia ryöstöretkiä tai invaasioita mutta ne pärjäsivät hyvin pienimuotoisessa sodankäynnissä. Joskus "limitanei"-yksiköitä sijoitettiin kenttäarmeijoihin, joihin ne joskus jäivät pysyvästikin. "Comitatenses"-joukkoihin pysyvästi siirrettyjä "limitanei"-yksiköitä kutsuttiin nimellä "pseudocomitatenses".


title: Tony Moran

text: Anthony ”Tony” Moran on yhdysvaltalainen miksaaja, tuottaja ja dj.


title: Joonas Laurikainen

text: Joonas Laurikainen (s. 19. toukokuuta 1983 Turku) on suomalainen jalkapalloilija ja futsalpelaaja. Hänen pelipaikkansa on keskikenttäpelaaja. Hän edustaa futsalissa porilaista FC Jazzia. Aikaisemmin hän on pelannut Futsal-liigaa myös Turun Pallokerhossa.


title: Joonas Laurikainen

text: Laurikainen on pelannut Veikkausliigassa kolmena kautena yhteensä 40 ottelua: Interissä hän pelasi kolme ottelua kaudella 2005 ja Jarossa 11 ottelua kaudella 2008 ja 26 kaudella 2009. Liigamaaleja hän on tehnyt viisi, joista jokaisen Jarossa. Lisäksi Laurikainen on edustanut urallaan muun muassa Pallo-Iiroja (2004) sekä ruotsalaisia Moraa (2006) ja Hudiksvallia (2007). Jazziin hän siirtyi kaudeksi 2010 kolmivuotisella sopimuksella. Laurikainen toimi pelaamisen ohella seuran junioripäällikkönä.


title: Joonas Laurikainen

text: Suomen futsalmaajoukkueessa Laurikainen pelasi ensimmäisen kerran vuonna 2006. Hän on tehnyt 32 maaottelussaan 13 maalia, joilla hän on viidennellä sijalla eniten maaleja Suomen maajoukkueessa tehneiden pelaajien listalla. Laurikainen valittiin Suomen vuoden futsalpelaajaksi vuonna 2008.


title: Joonas Laurikainen

text: Laurikaisen isä on jalkapallovalmentaja Mika Laurikainen.


title: QGIS

text: QGIS on vapaa paikkatieto-ohjelmisto, joka sisältää mahdollisuuden tiedon selaamiseen, muokkaamiseen ja analysointiin.


title: QGIS

text: QGIS tunnettiin aikaisemmin nimellä "Quantum GIS". Tästä nimestä käytettiin yleisesti lyhennettä QGIS, joka lopulta korvasi vanhan nimen kaikissa ohjelmiston osissa, kuten koodi ja dokumentaatio, sekä ulkoisessa tiedotuksessa.


title: QGIS

text: QGIS on kirjoitettu C++-ohjelmointikielellä ja sen graafinen käyttöliittymä on suunniteltu Qt-kirjastolla. QGIS mahdollistaa C++ ja Python-ohjelmointikielillä tehtyjen liitännäisten käytön. Qt:n lisäksi QGIS on riippuvainen GEOS-kirjastosta ja SQLite-ohjelmistosta. Muita suositeltavia ohjelmistoja ovat GDAL, GRASS GIS, PostGIS sekä PostgreSQL. Ohjelmistoa kehitetään Open Source Geospatial Foundationin eli OSGeo:n tuella.


title: QGIS

text: QGIS on alustariippumaton ohjelmisto, ja se tukee useita käyttöjärjestelmiä, kuten Mac OS X, Linux, Unix ja Microsoft Windows. QGIS on jatkuvan kehityksen alla, ja siihen julkaistaan säännöllisiä päivityksiä ja bugikorjauksia. QGIS on käännetty lukuisille kielille.


title: QGIS

text: QGIS mahdollistaa ESRIn shapefile-tiedostomuodon, sekä paikkatietojakauman käytön, mutta ESRIn uudempaa geodatabase-tiedostomuotoa ei kuitenkaan tueta. MapInfo, PostGIS ja useita muita tiedostomuotoja on mahdollista käyttää QGIS:ssä. QGIS tukee verkkopohjaisten rajapintojen, kuten WMS ja WFS, käyttöä. Tämä mahdollistaa ulkoiset tietolähteet.


title: QGIS

text: QGIS mahdollistaa integroinnin muiden avoimen lähdekoodin paikkatietokirjastojen kanssa, kuten PostGIS, GRASS GIS ja MapServer, täten mahdollistaen useita eri toiminnallisuuksia.


title: QGIS

text: Paikkatietojärjestelmä


title: Samuel Hoffenstein

text: Samuel Goodman Hoffenstein (8. lokakuuta 1890 Liettua, Venäjän keisarikunta – 6. lokakuuta 1947) oli venäläissyntyinen elokuvasäveltäjä ja -käsikirjoittaja. Hän muutti Yhdysvaltoihin vanhempiensa mukana 1894.


title: Samuel Hoffenstein

text: Hoffenstein oli kolme kertaa Oscar-ehdokkaana. Parhaan sovitetun käsikirjoituksen ehdokkaana hän oli elokuvasta "Tri Jekyll & Mr. Hyde" (1931). Toisen kerran hän oli palkintoehdokkaana alkuperäiskäsikirjoituksesta elokuvaan "Laura" (1944).


title: Luettelo televisiosarjan Maalaiskomedia henkilöistä

text: Tämä on luettelo Maalaiskomedia-televisiosarjan henkilöistä.


text: P. A. Turpeinen, koko nimeltään Pauli Antero Turpeinen, on huoltamoyrittäjä ja miljonääri. Miljonääri hänestä tuli hänen löydettyään huoltamon vintiltä isänsä Mooseksen kassakaapin jossa oli dokumentteja Nokian osakkeista.


text: Tuulia Turpeinen (o.s. Huttunen) oli "Vain muutaman huijarin tähden" -sarjassa Turpeisen baarissa tarjoilijana. Myöhemmin Tuulia ja P. A. menivät naimisiin.


text: Viola Turpeinen (vertaa "Viola Turpeinen") on P. A. Turpeisen entinen vaimo, joka nykyisin asuu Armas Hakkaraisen kanssa Kuusniemellä. Hän on ollut useaan kertaan töissä Tampereella Tammerissa. Nykyään hän pitää kampaamoa Tampereella.


text: Hepa Turpeinen on P. A.:n ja Tuulian poika.


text: Urmas Hakkarainen oli aluksi Kuusniemen kunnanvaltuuston puheenjohtaja, mutta joutui vankilaan silloisen kunnanjohtaja Ahti Kiisken kanssa epäonnistuneen kanalatuhopolton ja Urmaanlinnan rakennusprojektin takia. Hakkaraisen tontti ja talo pakkohuutokaupattiin Mooseksen Perinnössä kolmella miljoonalla P. A. Turpeiselle, mutta Turpeinen antoi talon Urmakselle takaisin.


text: Virpi Juurikkala (o.s Hakkarainen) on Urmaksen tytär. Hän oli ammatiltaan poliisi ja on kunnan nuoriso-ohjaaja.


text: Armas V. Hakkarainen on Urmaksen veli ja Virpin kummisetä. Armas omisti Urmaan Lähteen ja on kunnanhallituksen puheenjohtaja.


text: Hillevi Jortikka oli kauppias ja kirkkovaltuuston puheenjohtaja. Hillevin kauppa Jortikan Valinta meni kuitenkin konkurssiin sivuliikken hyvän menestyksen takia. Hillevin mukaan on myös sarjassa nimetty tanssilava Kesä-Hillevi.


text: Toivo Jortikka oli Hillevi Jortikan aviopuoliso ja entinen kauppias, joka sittemmin lähti Hilleviä pakoon.


text: Lasse "Late" Jortikka on Hillevin ja Toivon poika. Hän ajoi myymäläautoa, mutta joutui lopettamaan starttimoottorin rikkouduttua. Sittemmin Lasse ja hänen aviopuolisonsa Paula Jortikka pitivät tanssilava Kesä-Hilleviä Urmaansaaressa. Lassen iso-isä oli Nikolai Jortikka.


text: Paukku on Lassen vaimo, joka tuli sarjaan mukaan Peräkamaripojissa.


text: Matias Pohto on Kuusniemen kirkkoherra ja Rovasti Poutiasen seuraaja. Pohto on kotoisin Etelä-Pohjanmaalta.


text:
Raineri Pohto on Matiaksen ja Suvin poika.
Suvi Pohto (o.s Aaltonen) oli Kuusniemen kulttuurisihteeri ja sittemmin kunnanjohtaja.


text: Rainer Mielonen on Suvin eno ja Kuusniemen kunnan pahin häirikkö. Nykyään Raineri asuu Lapissa.


text: Oskari Fräntilä oli matkailuperheyrityksen työntekijä, kunnes lähti Lappiin Veera Kedon kanssa.


text: Lilja Fräntilä on Oskarin äiti.


text: Ahti Kiiski oli "Vain muutaman huijarin tähden" -sarjassa Kuusniemen kunnanjohtaja, mutta joutui vankilaan Hakkaraisen kanalan polttoyrityksen takia. Mooseksen Perinnössä Kiiski edustaa EkoKompostor OY:tä, joka yrittää ostaa Urmaankalliota ja tehdä sinne ydinjätteen varastointipaikan, mutta hanke epäonnistuu. Turvetta ja timantteja-sarjassa Kiiski yrittää tehdä bisnestä Armas Hakkaraisen kanssa myymällä pullotettua lähdevettä, mutta suunnitelmat muuttuvat kun he saavat Kylmälehdon avulla selville, että Hakkaraisen omistamasta maasta löytyy timanttisuoni. Timanttikaivos-suunnitelmat kuitenkin epäonnistuvat ja Turpeinen avaa maalle timanttikaivoksen. Kiiski seurusteli Vain muutaman huijarin tähden-sarjassa Virpi Hakkaraisen kanssa, mutta suhde päättyi käytännössä jo ensimmäisen jakson alussa. Kiiski on sen jälkeen yrittänyt useaan otteeseen saada Virpiä itselleen takaisin. Kiiski lopulta alkaa seurustelemaan Virpin kanssa Turvetta ja timantteja-sarjassa ja Virpi ottaa avioeron miehestään Pentti Juurikkalasta.


text: Valdemar Åkerlund, jota kutsutaan myös nimellä "Valtsu," on töissä Turpeisen autokorjaamolla ja oli ennen Hakkaraisen kanalalla töissä. Valdemar myös hajotti Vanhan Mielosen tontin Hakkaraisen käskystä. Aiemmin ennen sarjan tapahtumia Valdemar on ollut töissä Ruotsissa.


text: Reutu oli Hakkaraisen hommissa, mutta otti lopputilin ja liittyi Turpeisen konserniin. Nykyään Reutu asuu pohjoisessa. Esiintyy vain sarjassa Turvetta ja timantteja


text: Dir. cant. Ilmari Piiparinen on Kuusniemen seurakunnan kanttori ja kuuluu myös kunnanvaltuustoon. Piiparinen on alkoholisti, joka kuitenkin raitistui sen jälkeen kun löysi itselleen naisen. Hän aloitti kuitenkin juomisen uudestaan, mutta esittää vaimolleen ja ystävilleen olevansa raitis, mutta he kaikki tietävät kuitenkin totuuden. Piiparinen soittaa urkuja ja harmonikkaa. Hän voitti Kultainen harmonikka-kilpailun säveltämällään kappaleella ja soitti tanssilava Kesä-Hillevin avajaistansseissa. Nuorempana hän on ollut mukana soittamassa pelastusarmeijassa.


text: Rovasti Poutiainen oli Kuusniemen kirkkoherra ennen Pohdon tuloa. Poutiainen muutti Kylmäkoskelle ja kuoli myöhemmin. Poutiainen vihki "Vain muutaman huijarin tähden" sarjan lopussa Suvin ja Matiaksen.


text: Valma Alaviehko-Poutianen oli Pappilan taloudenhoitaja ja myöhemmin Rovasti Poutiaisen aviopuoliso.


text: Varma Kylmälehto oli Kuusniemen kirkkovaltuuston puheenjohtaja vuonna 1996 ja sittemmin hänellä oli yhtiö "Jätektör KY Varma Kylmälehto." Kylmälehto käyttää puheissaan sivistyssanoja omintakeisesti. Hänellä on haulikko ja dynamiittia, ja hän tekee kaiken joko Hakkaraisen tai Kiisken käskystä, tosin omalla tavallaan. Hän räjäytti vahingossa oman autonsa ja Urmaan lähteet.


text: Ave Sulander (aiemmin Auvo Sulonen) oli Kuusniemen elinkeinoasiamies, mutta joutui vankilaan Turpeisen ryöstöyrityksestä ja yritettyään huijata Fräntilän tilan itselleen. Sulader esiintyi myös Matkalaukkukostaja-sarjassa, jossa hän poltti Tienpään Oskarin mökin.


text: Heimo Hujanen oli Matkalaukkukostaja-sarjassa pankinjohtaja ja Auvo Sulosen rikostoveri. Peräkamaripojat-sarjassa Hujasella on oma elokuvastudio, jossa myös Närhi on töissä.


text: Aulis Närhi on Hujasen elokuvayhtiössä kuvaajana. Aulis onnistui kuvaamaan Sulanderin paon poliiseja pakoautosta käsin ja esitti sen myöhemmin televisio-ohjelmassaan "Rikos Närhi".


text: Myllyniemi esiintyi ainoastaan Vain muutaman huijarin tähden -sarjassa ja toimi siinä Kuusniemellä poliisina.


text: Mooses Turpeinen oli P.A. Turpeisen isä ja entinen huoltamoyrittäjä, joka kuoli vuonna 1973. Testamenttasi koko omaisuutensa pojalleen sillä ehdolla, että huoltoaseman vintti on perinpohjaisesti siivottu.


text: Niiranen oli henkilö, josta sarjassa mainitaan usein, mutta häntä ei ole sarjassa nähty kertaakaan. Niiranen oli seurakunnan suntio ja kuului kunnanvaltuustoon. Niiranen on Hakkaraisen sukulaisia.


title: Killing Me

text: Killing Me on Cristal Snow'n toukokuussa 2010 julkaistavan toisen albuminsa, God You Made Me Wicked'n, toinen single. Kappale sai ensisoittonsa YleX-radiokanavalla 19. maaliskuuta 2010.


title: Killing Me

text: Kappaleen on kirjoittanut Cristal Snow, Jukka Kosunen sekä Heikki Liimatainen. Taustoja laulaa Jimi Constantine sekä Elena Mady.


title: Killing Me

text: "Killing Me" nousi heti NRJ-radiokanavan Toivotuimmat Top10-listalle lisäyspäivänä sijalle #1 ja pysytteli siellä pitkän aikaa. Kappale on pysynyt kokonaisuudessaan NRJ:n Top10-listalla yli kolme kuukautta.


title: Killing Me

text: Single julkaistiin digitaalisesti 12. huhtikuuta 2010. Singlestä valmistettiin 10 kappaletta fyysisiä promosinglejä DJ-käyttöön sekä lehdistölle.


title: Killing Me

text: Singlelle kuvattiin musiikkivideo maaliskuun 2010 alussa.


title: Killing Me

text: Musiikkivideolla nähdään Snow kävelemässä raivopäissään tunnelissa. Hän potkii ilmaa ja sylkäisee matkallaan. Puolessavälissä hän kääntyy ja palaa sinne mistä on paennut. Tunnelin päähän saapuessaan savua alkaa tulla lisää ja Snow tunkeutuu ihmismassan läpi, jotka kaikki ovat kääntyneenä tunnelista poispäin. Snow ottaa ihmismassan keskeltä kuvan, siitä mitä ihmiset tuijottavat, ja lähettää sen viestinä jollekin. Kuvassa näkyy palava talo ja viestissä lukee "Your house is on fire" (suom. Talosi on tulessa). Video päättyy kuvaan kun Cristal lähtee taas pois tunnelia päin ja lähikuvassa asfaltille tipahtaa tulitikkuaski.


title: Killing Me

text: Videon ohjaaja Misko Iho ehdotti videoon ensin stunttia, mutta Snow halusi tehdä stunttiosuudet itse. Video kuvattiin yöllä Helsingissä ja siinä Snow juoksee palava takki päällään. Video julkaistiin 12. huhtikuuta Misko Ihon YouTube-kanavalla ja se julkaistiin myös Cristal Snown kotisivulla.


title: Killing Me

text: Ihon ohjaama "Killing Me" musiikkivideo pääsi ehdolle Oulun Musiikkivideo Festivaaleilla 2010. Myöhemmin samana vuonna video asettui ehdolle "Best Video" -sarjassa scandipop.co.uk -sivustolla.


title: Killing Me

text: "Killing me" sai ehdokkuuden myös Vuoden kotimainen biisi -sarjassa Black Cherry -blogissa, ja myöhemmin julkistettiin äänestyksen voittajaksi.


title: FC Viktoria Frankfurt

text: FC Viktoria Frankfurt on saksalainen jalkapalloseura Oderin Frankfurtista. Seura on voittanut historiansa aikana Itä-Saksan mestaruuden kuusi kertaa ja FDGB-Pokalin kaksi kertaa.


title: FC Viktoria Frankfurt

text: Seura perustettiin vuonna 1951 Leipzigissa, josta se siirrettiin lopulta maan pääkaupunkiin, Berliiniin. Myöhemmin seura siirrettiin nykyiseen kotikaupunkiinsa Frankfurtiin. Frankfurt pelasi pääsarjatasolla vuosina 1952–1953, 1955–1978, 1979–1988 ja 1991.


title: FC Viktoria Frankfurt

text:
Nykyseuran edeltäjänä pidetään vuonna 1951 Leipzigissa perustettua ASG Vorwärts Leipzigia. Tämä seura pääsi suoraan DDR-Oberligaan, eli pääsarjaan. Vuoden 1952 aikana seuran nimeä vaihdettiin kahdesti: ensin uudeksi nimeksi vaidettiin "SV Vorwärts der HVA Leipzig", ja myöhemmin se vaihdettiin edelleen "SV Vorwärts der Kasernierten Volkspolizei Leipzigiksi". Kaksi vuotta perustamisen jälkeen seura siirrettiin Berliiniin ja tämän johdosta uudeksi nimeksi vaihtui "SV Vorwärts der KVP Berlin". Vaikka seura oli virallisesti Berliinissä, harjoittelivat pelaajat edelleen Leipzigissa ja menivät ainoastaan peleihin junalla Berliiniin. Samana kautena seura putosi pääsarjasta DDR-Ligaan, mutta ainoastaan yhden kauden ajaksi. Seura aloitti kauden 1954–1955 seurahistorian ensimmäisellä tittelillä joukkueen voitettua FDGB-Pokalin finaalissa BSG Motor Zwickaun maalein 2–1. Myöhemmin joukkueen nimeä vaihdettiin vielä useaan kertaa, mutta vuonna 1957 valitulla "ASK Vorwärts Berlin"-nimellä seura saavutti suurinta menestystä.
Kaudella 1958 ASK Vorwärts Berlin voitti ensimmäisen Itä-Saksan mestaruutensa. Joukkue voitti mestaruuden kuuden pisteen erolla SC Motor Jenaan. Seura jatkoi menestystään kaksi vuotta myöhemmin varmistettuaan mestaruuden ennen toiseksi sijoittunutta SC Dynamo Berliniä. Kolmannen mestaruuden ASK voitti kaudella 1961–1962 kolmen pisteen erolla SC Empor Rostockiin. Vuosina 1965 ja 1966 seura voitti kaksi mestaruutta perättäin. Viimeisen kerran ASK Vorwärts Berlin juhli mestaruutta kaudella 1968–1969.


title: FC Viktoria Frankfurt

text: Vuonna 1970 seura voitti viimeisen pokaalinsa. Se voitti cupin loppuottelussa Lok Leipzigin maalein 4–2. Tämän jälkeen seura ei voittanut kotimaassa turnauksia, mutta osallistui europeleihin. Vuosina 1970 ja 1971 seura pääsi Euroopan cupissa kahdeksan parhaan joukkoon. Kaudella 1969–1970 Vorwärtsin pudotti jatkosta Feyenoord Rotterdam ja seuraavalla kaudella joukkueen pudotti PSV Eindhoven. Vuonna 1971 valtio päätti siirtää seuran Frankfurtiin ilman selitystä, jolloin seuran nimeksi vaihdettiin "FC Vorwärts Frankfurt (Oder)". Tämän jälkeen seura eli hiljaiseloa pääsarjassa saavuttamatta suurempaa menestystä BFC Dynamo Berlinin hallitessa sarjaa. Kauden 1987–1988 päätteeksi seura putosi kolmatta kertaa historiassaan pääsarjasta. Tällä kertaa seura pelasi toisella sarjatasolla kaksi kautta ennen nousuaan takaisin pääsarjaan. Helmikuussa 1991 seura lopetettiin ja perustettiin uudelleen nimellä FC Victoria 91 Frankfurt (Oder). Tällä haluttiin päästä eroon seuran itä-saksalaisesta maineesta ja saada sponsoreita. Tästä huolimatta FC Victoria 91 jäi sarjan viimeiseksi ja Saksan jälleenyhdistymisen takia se joutui suoraan kolmanneksi korkeimmalle sarjatasolle Oberliga Nordostiin. Kaudella 1992–1993 seura vahtoi nimekseen nykyisen "FC Viktoria Frankfurtin". Saman kauden jälkeen Frankfurt putosi Brandenburg-Ligaan. Seura onnistui sarjanousussa vuonna 1997, mutta putosi kolme vuotta myöhemmin. Uudelleen sarjanousu onnistui kaudeksi 2003–2004, mutta tällöinkin vain yhdeksi kaudeksi.


title: FC Viktoria Frankfurt

text: FC Viktoria Frankfurt pelaa kotiottelunsa 12 000-paikkaisella Stadion der Freundschaftilla. Stadion valmistui vuonna 1953, jolloin sen avajaisottelussa oli 25 000 katsojaa. Vuonna 1971 ASK Vorwärts muutti stadionille, jolloin sitä jouduttiin remontoimaan. Vuosina 1974 ja 1985 Stadion der Freundschaftilla pelattiin kaksi en ottelua. Saksojen yhdistymisen jälkeen stadion alkoi rapistua. Kaudella 2001–2002 katsomoja remontoitiin ja istumapaikkojen määrää vähennettiin.


title: Michael Jackson & Friends

text: Ensimmäinen konsertti pidettiin 25. kesäkuuta 1999 loppuunmyydyllä Chamsil Olympiastadionilla Soulissa, Etelä-Koreassa 54 000 ihmisen yleisölle. Jackson saapui stadionille kello 21.30 luoden paljon jännitystä yleisöön, kun ihmiset huomasivat hänen bussinsa saapuvan backstage-alueelle. Jackson esiintyi lavalla kello 22.10 yhdessä kitaristi Slashin kanssa samaan tapaan kuin vuoden 1995 MTV Video Music Awardsissa. Konsertti päättyi siihen, kun Jackson esiintyi ilotulitusten ja yleisöön satavien terälehtien kera.


title: Michael Jackson & Friends

text: Jacksonin lisäksi konsertissa esiintyi Status Quo, Slash, Justus Frantz, The Kelly Family, Sasha, Barenaked Ladies, Philip Kirkorov, Alan Parsons, Ringo Starr, Zucchero, The Scorpions, All Saints, Boyzone, Particia Kaas, A. R. Rahman, Luther Vandross, Helmut Lotti, Roberto Alagna, Angela Gheorghiu, Vanessa Mae, Gheorghiu & Alagna, Peter Maffay & Noa, U.Jurgens & M.Adorf, Andrea Bocelli ja Spirit of the Dance. Konsertti kesti yhteensä noin yhdeksän tuntia.


title: Michael Jackson & Friends

text: Toinen konsertti pidettiin 27. kesäkuuta 1999 Münchenin Olympiastadionilla Saksassa, joka oli samantapainen kuin ensimmäinen konsertti, sisältäen monia samoja esiintyjiä. Jacksonin esityslista sisälsi "bridge of no return" -sillan, mikä oli pakolaislapsien symboli. "Earth Song" -kappaleen aikana lapset kulkivat yhdessä sillan yli, mikä symboloi pakolaisten ahdinkoa. Kappaleen lopussa sillan piti romahtaa ja panssarivaunun tulla lavalle, kuten Jacksonin HIStory World Tour -kiertueella. Silta, jonka päällä Jackson seisoi, irtosi kuitenkin liian aikaisin ja sillan keskiosa putosi kovaa vauhtia maahan. Jackson nousi takaisin lavalle ja jatkoi "Earth Song" -kappaleen sekä sen jälkeen "You Are Not Alone" -kappaleen esittämistä. Konsertin lopuksi Jackson kiidätettiin sairaalan ja hänen raportoitiin kärsivän mustelmista ja pienistä palovammoista. Vuonna 2007 Jackson kuitenkin mainitsi, että hän satutti tuolloin selkänsä pahasti, jonka johdosta hän joutui syömään vahvoja särkylääkkeitä.


title: Michael Jackson & Friends

text: Jacksonin lisäksi konsertissa esiintyi Patricia Kaas, Steven Seagal, Status Quo, Spirit of the Dance, H.O.T , S.E.S, Luther Vandross, Vanessa Mae, Boys II Men, Slash, Andy Lau, The Scorpions, Philip Kirkorov, Coco Lee ja Blackstreet.


title: United We Stand: What More Can I Give

text: United We Stand: What More Can I Give oli hyväntekeväisyyskonsertti, jonka järjestämisessä auttoi poptähti Michael Jackson. Konsertilla kerättiin rahaa "The Pentagon Relief Fund", "The American Red Cross Liberty Relief Fund" ja "The Salvation Army Relief Fund" -hyväntekeväisyysjärjestöille syyskuun 11. päivän terrori-iskujen johdosta. Konsertissa esiintyi Jacksonin lisäksi useita artisteja ja yhtyeitä. Konsertin lopussa Jackson ja muut artistit esittivät Jacksonin säveltämän hyväntekeväisyyskappaleen What More Can I Give.


title: Questionable Content

text:
Questionable Content on amerikkalainen verkkosarjakuva, jota piirtää Jeph Jacques vaimonsa ja managerinsa Cristin tuella. Sarjis kertoo "näennäisesti romansseista, indie rockista, pienistä roboteista ja hahmojen ongelmista".
Se on ilmestynyt 1.8.2003 alkaen. Sarjakuva ilmestyy joka arkipäivä, mutta aikaeron takia perjantain sarja on usein Suomessa luettavissa vasta lauantaina. Jephin tavoite on saada sarjis valmiiksi viimeistään keskiyöllä New Yorkin aikaa (klo 7.00 Suomessa), mutta usein hän kertoo twitterissään päivän sarjakuvan myöhästymiseen johtaneita asioita.


title: Questionable Content

text: Jeph Jacques on valmistunut Hampshire Collegesta pääaineenaan musiikki eikä ole opiskellut taiteita high schoolin jälkeen. Hän oppii koko ajan tehdessään sarjakuvaa Adobe Photoshopilla. Sarjakuvan alku on ilmestynyt myös kirjoina.


title: Questionable Content

text: Sarjakuvan hahmoja ovat Marten Reed ja hänen ystävänsä, sekä AnthroPC:t, ihmisen kaltaiset tietokoneet.


title: Questionable Content

text: Marten Reed


title: Questionable Content

text: Marten on tummatukkainen indie-rokkari poika, iältään noin 25 vuotias. Hän on sarjan keskushahmo. Marten harrastaa videopelejä ja soittaa bändissä, jonka nimi on Deathmole. Työskentelee yliopiston kirjastossa.


title: Questionable Content

text: Pintsize


title: Questionable Content

text: Pintsize on Martenin AnthroPC, joka on ohjelmoitu mieheksi. Pintsizen huumori on outoa, eikä se pysty syömään.


title: Questionable Content

text: Faye Whitaker


title: Questionable Content

text: Faye on Martenin kämppäkaveri. Hän työskentelee Coffee of Doomissa. Fayella on psykologisia ongelmia, sillä hän näki isänsä itsemurhan nuorempana.


title: Questionable Content

text: Dora Bianchi


title: Questionable Content

text: Dora omistaa Coffee of Doomin. Hän on tyyliltään sarjakuvan alussa gootti, mutta muuttuu sen edetessä. Hänellä on kissa. Marten ja Dora ovat seurustelleet.


title: Questionable Content

text: Sven Bianchi


title: Questionable Content

text: Doran veli. Ammatiltaan Sven on säveltäjä ja laulujen tekijä. Hänet tunnetaan myös naistenmiehenä.


title: Questionable Content

text: Hannelore Ellicot-Chatham


title: Questionable Content

text: Hanneloren lempinimi on Hanners. Hän on viettänyt lapsuutensa avaruusasemalla, minkä vuoksi hänellä on bakteerikammo. Lisäksi Hanners kärsii pakko-oireisesta syndroomasta ja unettomuudesta. Koska hänen syndroomansa oireilee pakonomaisena laskemisena, hän on loistava rumpali Deathmolelle. Hänelläkin on AnthroPC Winslow, sekä imurirobotti Roomba.


title: Questionable Content

text: Raven Pritchard


title: Questionable Content

text: Coffee of Doomin työntekijä. Hän on myös Doran ystävä, ja tyyliltään hän oli aluksi gootti, mutta muuttuu sarjan edetessä. Hän ei vaikuta kovin älykkäältä, mutta hän on ajoittain fiksu, mikä saa pohtimaan onko tyhmyys totta vai näytelmää.


title: Questionable Content

text: Steve


title: Questionable Content

text: Martenin ystävä. Hän juo hiukan liikaa, ja muuttuu salaiseksi agentiksi.


title: Questionable Content

text: Ellen


title: Questionable Content

text: Steven meribiologiaa ja filosofiaa opiskeleva ex-tyttöystävä.


title: Questionable Content

text: Penelope Gaines


title: Questionable Content

text: Hänkin on Coffee of Doomin työntekijä. Seurustelee Svenin runoilijakaverin Wilin kanssa.


title: Questionable Content

text: Natasha


title: Questionable Content

text: Ellenin kämppäkaveri, joka ei usko deodorantin käyttöön. Soitti kitaraa Deathmolessa, ennen kuin kyllästyi.


title: Questionable Content

text: Amir


title: Questionable Content

text: Natashan ex-poikaystävä. Soittaa Deahtmolessa.


title: Questionable Content

text: Angus McPhee


title: Questionable Content

text: Coffee of Doomin vakioasiakas, joka tulee kahvilaan kuuntelemaan solvauksia. Angus on ihastunut Fayeen.


title: Questionable Content

text: Marigold Louise Farmer


title: Questionable Content

text: Anguksen kämppäkaveri. Hän pitää animesta ja mangasta, sekä on taitava AnthroPC:eiden korjaaja. Omistaa japanilaismallisen AnthroPC:n Momo-tan. Marigold tutustui Marteniin, kun korjasi Momon pyynnöstä Pintsizeä.


title: Questionable Content

text: Tai Hubbert


title: Questionable Content

text: Tai opiskelee englantia yliopistossa, jossa Marten on töissä. Hän on myös Martenin pomo. Tai on lesbo. Hän tekee sivutyönään DJ-keikkoja.


title: Questionable Content

text: Sarjassa on lisäksi koko joukko sivuhahmoja. Niitä ovat muun muassa Martenin äiti, joka on ammatiltaan eroottinen tanssija, hänen isänsä, ja isän uusi poikaystävä, Doran ja Svenin vanhemmat, jotka polttelevat pilveä ja ovat muutenkin vapaamielisiä sekä mystinen PizzaGirl.


title: Questionable Content

text: Jephillä on myös täytehahmoja (kuten Kaksi Kalkkunaa, Yelling Bird ja Sweet Tits) siltä varalta, ettei hän jostain syystä voinut tehdä varsinaisen sarjakuvan juoneen liittyvää sarjista.


title: Questionable Content

text: Sarjakuvan ympäristönä on amerikkalainen kaupunki Northampton, joka sijaitsee Massachusettsissä. Vaikka sarjakuva on tapahtuvinaan nykypäivänä, sen ympäristössä on monia outoja asioita, kuten AnthroPC:t ja avaruudessa olevat asemat, joilla Hanners vietti lapsuutensa, sekä taistelurobotit. Sarjakuva on melko hitaasti etenevä, Jeph Jacques on sanonut kotisivuillaan, että jaksoon 1400 mennessä aikaa oli kulunut enemmän kuin puoli vuotta mutta vähemmän kuin kaksi vuotta.


title: Mikrolevät

text: Mikrolevät eli planktonlevät ovat mikroskooppisen pieniä suolaisen- ja makeanveden vesistöissä eläviä leviä. Mikroleviin kuuluu suuri määrä erilaisia lähinnä yhteyttäviä ja suurimmaksi osaksi yksisoluisia eliöitä. Mikrolevät liikkuvat veden liikkeiden mukana joten niiden katsotaan olevan planktisia eliöitä.


title: Mikrolevät

text: Mikrolevät ovat maapallon pääasiallinen tuottajalajisto. Ne yhteyttävät energiaa auringon valosta fotosynteesin avulla sekä tuottavat yhteyttäessään happea, ja elinkaarensa aikana ravintoketjuun ravinto-aineita. Mikrolevät kasvavat sekä valossa että pimeässä. Pimeässä kasvavat mikrolevät saavat energiansa käyttämästään hiililähteestä.


title: Mikrolevät

text: Kalojen sisältämät omega-3-rasvahapot ovat mikrolevien ravintoketjuun tuottamia.


title: Mikrolevät

text: Mikroleviin kuuluu lajeja esitumallisista ("Monera"), alkueliöistä ("Protista") sekä viherlevistä ("Chlorophyta").


title: Mikrolevät

text: Kasviplanktonsystematiikan mukaan siihen kuuluvat ryhmät "Cyanophyta" - syanobakteerit eli sinilevät, "Cryptophyta" - nielulevät, "Dinophyta" - panssarilevät, "Chromophyta" - ruskeat levät (mm. kulta- ja piilevät), "Euglenophyta" - silmälevät sekä "Chlorophyta" - viherlevät.


title: Mikrolevät

text: Mikroleviin kuuluvien lajien lukumäärä vaihtelee 25 ja 40 tuhannen välillä.


title: Mikrolevät

text: Mikroleviin kuuluvat lajit vastaavat yli puolesta maapallolla tapahtuvasta yhteyttämisestä ja täten yhteyttämällä tuottuvasta energiasta. Mikrolevät ovat merellisen ravintoketjun perusta ja ne ravitsevat valtamerien ekosysteemit lähes kokonaan.


title: Mikrolevät

text: Ilmakehän hapesta valtaosa eli noin puolet on mikroleviin kuuluvien merellisten kasviplanktonien tuottamaa. Merien ja järvien elämä on riippuvainen mikrolevistä, koska ne ovat ravintoketjun pohjalla.


title: Mikrolevät

text:
Mikrolevät toimivat myös merkittävänä hiilinieluna. Mikrolevät vastaavat noin puolesta maapallolla tapahtuvasta hiilen sitomisesta, eli niiden kautta sitoutuu valtaosa ilmakehän hiilidioksidista. Näin ne vaikuttavat myös maailmanlaajuiseen ilmastoon.
Mikrolevät voivat olla joko autotrofeja, heterotrofeja tai miksotrofeja niiden käyttämästä hiililähteestä riippuen. Autotrofi käyttää hiililähteenä hiilidioksidia, heterotrofi orgaanista hiiltä ja miksotrofit molempia riippuen elinympäristön olosuhteista.


title: Mikrolevät

text: Itämeressä kasvavien, mikroleviin kuuluvien "Nodularia"-syanobakteerian aiheuttamat massaesiintymät, ns. "sinileväkukinnot" ovat myrkyllisiä. Niissä oleva maksamyrkky on nimeltään nodulariini. "Aphanizomenon"-levän kukinnat voivat olla myrkyllisiä järvissä, mutta Itämeressä sen ei ole todettu olevan myrkyllinen.


title: Mikrolevät

text: Mikrolevien viljely alkoi 1800-luvun loppupuolella, ja viljely teollistui toisen maailmansodan aikana Japanissa "chlorella"-levällä ruokapulan lievittämiseksi.


title: Mikrolevät

text: Vuosittain mikroleviä viljellään kymmeniä tuhansia tonneja. Mikrolevien kaupallinen (>1 ha) biomassan tuotanto keskittyy neljään lajiin: Spirulina (Arthrospira platensis), Chlorella vulgaris, Dunaliella salina ja Haematococcus pluvialis.


title: Mikrolevät

text: Mikrolevien teollisessa viljelyssä käytetään matalatuottoisempien avoimien altaiden tai kourujen sijaan suljettuja järjestelmiä, joissa olosuhteet ovat steriilit tai muuten muiden eliöiden kasvua rajoittavat.


title: Mikrolevät

text: Viljellyt mikrolevät soveltuvat osin ihmisravinnoksi tai tuotantoeläinten rehuksi.


title: Mikrolevät

text: Viljellyistä levistä valmistetaan paljon ravintolisäaineita, esimerkiksi beetaglukaania, vitamiineja, kuten karotenoideja, välttämättömiä rasvahappoja kuten EPA ja DHA, tai levät puristetaan annoksiksi sellaisenaan.


title: Mikrolevät

text: Mikrolevistä valmistetaan myös pigmenttejä.


title: Mikrolevät

text: Viljeltyjen lohien rehussa lihan punaiseksi värjäämiseen käytettävästä astaksantiinista osa on viljelmillä kasvatetuista mikrolevistä peräisin. Leväperäinen astaksantiini on myös hyväksytty monissa EU-maissa ja Yhdysvalloissa käyttöön elintarvikkeissa ja ravintolisänä.


title: Mikrolevät

text: Mikroleväviljelmät soveltuvat myös hiilidioksidin sitomiseen päästöistä ja jätevesien puhdistamiseen.


title: Mikrolevät

text: Mikrolevien avulla on myös mahdollista tuottaa auringonvalosta ja mineraaleista biodieseliä. Mikroleviin pohjaava biodieseltuotanto ei kuitenkaan vielä ole hinnoiltaan kilpailukykyinen.


title: Mikrolevät

text: Mikroleväviljelmän vuotuinen öljyntuotto voi tuotettavan öljyn ominaisuuksista riippuen nousta 58-136 kuutioon hehtaarilta, yli kymmenkertaiseksi maalla kasvaviin öljykasveihin verrattuna. Mikrolevien käyttöä laajamittaisessa öljyntuotannossa rajoittavat kuitenkin nykyiset viljelytekniikat ja niiden rajoitettu skaalautuvuus.


title: Will You Be There

text: Will You Be There on Michael Jacksonin kahdeksas single Dangerous-albumilta. Se julkaistiin vuonna 1993. Kappale esiintyy myös "Free Willy – pelastakaa Willy" -elokuvassa. Kappale voitti "MTV Movie Award" -palkinnon vuonna 1994 "parhaana kappaleena elokuvassa".


title: Hurrikaani (täsmennyssivu)

text: Hurrikaani voi viitata ainakin seuraaviin asioihin:


title: Sepänkeskus

text: Sepänkeskus (ent. Sepänaukion vapaa-aikakeskus) on vuonna 1994 perustettu Jyväskylässä sijaitseva nuoriso- ja kansalaistoiminnan keskus, jonka toiminnasta vastaa Jyväskylän kaupungin nuorisopalvelut. Rakennuksessa on muun muassa nuorten bänditilat, vuokrattavia kokoustiloja ja kansalaisjärjestöjen toimitiloja.


title: Sepänkeskus

text: Sepänkeskuksen rakennus on kärsinyt sisäilmaongelmista, joihin Jyväskylän kaupungin sisäilmastoryhmä on etsinyt ratkaisua. Jyväskylän nuorisolautakunnassa pohdittiin vuonna 2010 rakennuksen uutta käyttötarkoitusta.


title: Siemenvaippa

text: Siemenvaippa eli arillus on siementä ympäröivä mehevä lisäke, jota tavataan joillain kasvilajeilla. Esimerkiksi marjakuusilla siemeniä suojaavat tavallisten käpyjen sijasta kirkkaan punaiset siemenvaipat. Siemenvaipan tarkoituksena on edistää siemenen leviämistä. Eräillä kasveilla siemenvaippa on ihmisravinnoksi kelpaava. Näistä hyötykasveja ovat esimerkiksi litsi ja rambutaani, joiden syötävät "hedelmät" ovat siemenvaippoja sekä muskottipuu, jonka siemenvaippaa käytetään mausteena.


title: Keston Bledman

text: Keston Bledman (s. 8. maaliskuuta 1988 Port of Spain, Trinidad) on trinidadtobagolainen pikajuoksija.


title: Keston Bledman

text: Bledman voitti Marrakechin alle 18-vuotiaiden MM-kisoissa 2005 pronssia 100 metrin juoksussa ajalla 10,55. Seuraavana vuonna hän sijoittui Pekingin nuorten MM-kisoissa 100 metrillä seitsemänneksi ajalla 10,47 ja karsiutui kisojen 200 metrin juoksun alkuerissä ajalla 25,57. Alle 20-vuotiaiden Keski-Amerikan ja Karibian mestaruuskilpailuissa hän oli samana vuonna toinen 100 metrillä ajalla 10,39. Osakan MM-kisoissa 2007 hän karsiutui 100 metrin toisissa alkuerissä ajalla 10,33. Saman vuoden alle 20-vuotiaiden Pan-Amerikan mestaruuskilpailuissa hän sai 100 metriltä kultaa ajalla 10,32 ja 4 × 100 metrin viestissä hopeaa.


title: Keston Bledman

text: Bledman oli Pekingin olympialaisissa 2008 mukana Trinidad ja Tobagon joukkueessa, joka voitti olympiahopeaa 4 × 100 metrin viestijuoksussa. Keski-Amerikan ja Karibian mestaruuskilpailuissa hän kuului kultaa voittaneeseen Trinidad ja Tobagon pikaviestijoukkueeseen Calissa 2008 ja Havannassa 2009. Bledman kilpaili maansa pikaviestijoukkueessa Berliinin MM-kisoissa 2009 alkuerissä. Finaalissa eri miehityksellä juossut joukkue voitti MM-hopeaa. Mayagüezin Keski-Amerikan ja Karibian kisoissa 2010 hän kuului kultaa voittaneeseen maansa pikaviestijoukkueeseen. Seuraavana vuonna hän voitti samassa kaupungissa Keski-Amerikan ja Karibian mestaruuden 100 metrillä ajalla 10,05 ja sai pikaviestissä hopeaa. Daegun MM-kisoissa 2011 hän karsiutui 100 metrin välierissä.


title: Keston Bledman

text: Bledman juoksi Lontoon olympialaisissa 2012 avausosuuden Trinidad ja Tobagon pikaviestijoukkueessa. Joukkue sijoittui alun perin kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. 100 metrillä hän karsiutui välierissä. Moskovan MM-kilpailuissa 2013 hän karsiutui 100 metrin välierissä. IAAF World Relays -kilpailuissa 2014 hän sai hopeaa pikaviestissä. Glasgow'n Kansainyhteisön kisoissa 2014 hän karsiutui 100 metrillä välierissä ja sai pronssia 4 × 100 metrin viestissä. Vuoden 2015 Pan-Amerikan kisoissa hän sijoittui 100 metrillä neljänneksi ja sai pronssia 4 × 100 metrin viestissä. Hän karsiutui 100 metrin alkuerissä Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017.


title: Keston Bledman

text:
Ulkoradat
Sisäradat


title: Kriketin maailmanliiga 2007–2009

text: Kriketin maailmanliiga 2007–2009 oli turnausten sarja, joka huipentui 2009 pelattuun World Cupin karsintaan.


title: Kriketin maailmanliiga 2007–2009

text: Pelattiin Nairobissa Keniassa 29. tammikuuta – 7. helmikuuta.Kaikki kuusi joukkuetta vuoden 2009 finaaliturnaukseen, joka on myös World Cupin karsintaturnaus.


title: Kriketin maailmanliiga 2007–2009

text: Pelattiin Darwinissa, Australiassa 27. toukokuuta – 2. kesäkuuta.


title: Kriketin maailmanliiga 2007–2009

text: Pelattiin Windhoekissa, Namibiassa 24. marraskuuta – 1. joulukuuta.


title: Kriketin maailmanliiga 2007–2009

text: Turnaus pelattiin Jerseyssä 23.–31. toukokuuta. Turnauksen voitti Afganistan kukistettuaan finalissa Jerseyn.


title: Kriketin maailmanliiga 2007–2009

text: Pelattiin Dar es Salaamissa Tansaniassa 4.–11. lokakuuta.


title: Kriketin maailmanliiga 2007–2009

text: 3. divisioonan turnaus pelattiin 24.-31. tammikuuta Buenos Airesissa, Argentiinassa. Afganistan jatkoi voittoputkeaan. Se otti kolmannen peräkkäisen divisioonavoittonsa ja nousi lopputurnaukseen näin ollen suorinta tietä 5. divisioonasta saakka.


title: Kriketin maailmanliiga 2007–2009

text: World Cupin karsintaturnaus ja maailmanliigan finaali 2007–2009 pelattiin huhtikuussa Etelä-Afrikassa.


title: Kriketin maailmanliiga 2007–2009

text: Play-off sijoista 9-12:


title: Brita Kekkonen

text: Brita Kekkonen (o.s. Fagerholm, 30. heinäkuuta 1927 Helsinki – 10. toukokuuta 2013 Helsinki) oli suurlähettiläs Taneli Kekkosen puoliso ja tasavallan presidentti Urho Kekkosen miniä. Hänen isänsä oli valtioneuvos K.-A. Fagerholm. Koulutukseltaan hän oli romaanisen filologian maisteri. Kekkosilla oli kaksi lasta, Timo Kekkonen ja Tea Kekkonen.


title: Brita Kekkonen

text: Kekkonen kuoli 10. toukokuuta 2013 Helsingissä Laakson sairaalassa 85-vuotiaana. Hän sairasti syöpää.


title: Brita Kekkonen

text: Taustaltaan suomenruotsalaista Brita Kekkosta luonnehdittiin suorapuheiseksi, teräväkieliseksi kosmopoliitiksi.


title: John Taliaferro Thompson

text: John Taliaferro Thompson (31. joulukuuta 1860 - 21. kesäkuuta 1940) oli Yhdysvaltain armeijan upseeri, joka tunnetaan parhaimmiten Thompson-konepistoolin luojana.


title: Puolukkapiiloyökkönen

text: Puolukkapiiloyökkönen ("Conistra vaccinii") on keskikokoinen yökköslaji. Aikuistalvehtijana se kuuluu toisaalta syksyn viimeisiin ja toisaalta kevään ensimmäisiin perhosiin.


title: Puolukkapiiloyökkönen

text: Yleisväritykseltään puolukkapiiloyökkönen on tavallisimmin ruosteenruskea, mutta lajin sisällä on huomattavan suurta muuntelua ja joskus tavataan myös harmaita tai kellertäviä yksilöitä. Etusiiven keskiosassa on yleensä selvästi erottuva tumma täplä, joka muodostuu munuaistäplän takaosasta. Etusiiven kärkiosassa saattaa erottua rivi tummia täpliä. Muuten etusiipien kuviointi on melko huomaamatonta ja joskus sitä voi olla vaikea huomata lainkaan. Takasiivet ovat etusiipiä selvästi vaaleammat, harmaanruskeat. Siipiväli 30–35 mm.


title: Puolukkapiiloyökkönen

text: Lajia tavataan koko Euroopassa. Lisäksi se elää Pohjois-Afrikassa ja idässä levinneisyys ulottuu Altaivuoristoon saakka. Suomessa puolukkapiiloyökkönen on erittäin yleinen ja runsaslukuinen ainakin Oulun korkeudelle saakka. Se talvehtii aikuisena ja kuuluu samalla sekä syksyllä viimeisten joukossa, että keväällä ensimmäisinä lentäviin perhosiin. Lauhat jaksot saattavat herättää talvehtivat perhoset esille keskellä talveakin. Lentoaika Suomessa on syyskuun alusta pakkasiin ja keväällä huhtikuusta kesäkuun alkuun.


title: Puolukkapiiloyökkönen

text: Puolukkapiiloyökkönen elää etenkin sekametsissä sekä erilaisissa kulttuuriympäristöissä. Laji on yöaktiivinen mutta keväällä ja syksyllä aikuisia perhosia on helppo löytää lepäämässä seinillä, varsinkin ulkovalojen lähistöllä. Makealla nesteellä kostutetulle syötille perhosia voi illalla lentää joukoittain. Aikuinen perhonen talvehtii.


title: Puolukkapiiloyökkönen

text: Toukka kelpuuttaa laajan joukon ravintokasveja.


title: Papuan maanjäristys 1976

text: Papuan maanjäristys 1976 oli Papuan provinssissa Indonesiassa tapahtunut maanjäristys, joka oli voimakkuudeltaan 7,1 Richterin asteikolla.


title: Papuan maanjäristys 1976

text: Mutavyöryt nostivat kuolleitten määrää 72:lla. 5 000–9 000 ilmoitettiin kadonneiksi ja heidän oletettiin menehtyneen. Kuusi kokonaista kylää tuhoutui.


title: Preeriakirvinen

text: Preeriakirvinen ("Anthus spragueii") on pohjoisamerikkalainen varpuslintu. Sen elinympäristö käsittää Kanadan eteläosat ja Yhdysvaltain pohjoisosat. Se talvehtii Yhdysvaltain eteläosista Meksikon keskiosiin ulottuvalla alueella. John James Audubon kuvaili lajin holotyypin Fort Unionin läheltä Pohjois-Dakotasta 1844.


title: Kanelikirvinen

text: Kanelikirvinen ("Anthus furcatus") on eteläamerikkalainen varpuslintu. Sen elinympäristö käsittää mantereen keskiosia Perusta Länsi-Boliviaan, Argentiinaan, Uruguayhin ja Brasilian kaakkoiskolkkaan. Siitä tunnetaan kaksi alalajia. Frédéric de Lafresnaye ja Alcide d'Orbigny kuvailivat lajin holotyypin Rio Negrolta Patagoniasta 1837.


title: Jelena Migunova

text: Jelena Migunova (s. 4. tammikuuta 1984) on venäläinen 400 metrin juoksija.


title: Jelena Migunova

text: Migunova sijoittui 2005 Izmirin universiadeissa viidenneksi 400 metrillä ajalla 53,21. Göteborgin EM-kilpailuissa 2006 hän oli 4 × 400 metrin viestijuoksussa mukana Venäjän joukkueessa alkuerissä. Toisella kokoonpanolla loppukilpailussa juossut joukkue voitti kultaa. Pekingin olympialaisissa 2008 hän juoksi myös 4 × 400 metrillä Venäjän joukkueessa alkuerissä. Loppukilpailussa, jossa Migunova ei ollut mukana, joukkue sijoittui alun perin toiseksi, mutta tuli myöhemmin hylätyksi dopingin takia. Pariisin sisäratojen EM-kilpailuissa 2011 hän juoksi kolmannen osuuden Venäjän kultajoukkueessa 4 ×400 metrin viestissä.


title: Memento mori (albumi)

text: Memento mori on suomalaisen hip hop -artisti Mariskan toinen studioalbumi. Albumi julkaistiin helmikuussa 2004 ja sen julkaisi Warner Music Finland.


title: Chester (Pennsylvania)

text: Chester on kaupunki Delawaren piirikunnassa Pennsylvaniassa Yhdysvalloissa. Se sijaitsee Delawarejoen rannalla Philadelphian ja Wilmingtonin välissä ja on osa niin sanottua Delaware Valleyn metropolialuetta. Vuoden 2000 väestönlaskennassa kaupungissa oli 36 854 asukasta.


title: Chester (Pennsylvania)

text: Chesterin alue kuului 1640-luvulla ruotsalaiseen Uuden-Ruotsin siirtokuntaan. Ruotsalaiset käyttivät asutuksesta nimeä Upland. Vuonna 1641 alueelle rakennettiin Mecoponacka-niminen linnoitus. Pennsylvanian perustaja William Penn rantautui nykyisen osavaltion alueelle Uplandissa 27. lokakuuta 1682 ja nimesi sen Chesteriksi Englannin Cheshiressa sijaitsevan samannimisen kaupungin mukaan.


title: Chester (Pennsylvania)

text: Chester on Pennsylvanian vanhin kaupunki. Se toimi vuonna 1682 perustetun Chesterin piirikunnan ja vuodesta 1789 lähtien Chesterin piirikunnan kaakkoisosasta lohkaistun Delawaren piirikunnan pääkaupunkina. Vuonna 1851 piirikunnan hallinto siirrettiin kuitenkin Mediaan. Chesterin vuonna 1724 valmistunut oikeustalo on vanhin yhä pystyssä oleva julkinen rakennus Yhdysvalloissa.


title: Chester (Pennsylvania)

text: Historiansa kaksi ensimmäistä vuosisataa Chester oli kukoistava teollisuuskaupunki etenkin koneen- ja laivanrakennuksen työllistäessä ihmisiä. Yhdysvaltain sisällissodan jälkeisen ajan suurin telakka, John Roachin Delaware River Iron Ship Building and Engine Works sijaitsi Chesterissä. Roachin jälkeen telakka toimi uusien omistajien alaisuudessa vuoteen 1923, jolloin se myytiin autonvalmistaja Fordille. Fordin tehdas suljettiin vuonna 1961. Myös Sun Shipbuilding & Drydock Companyn suuri telakka toimi Chesterissä. Se myytiin vuonna 1982 Pennsylvania Shipbuilding Companylle ja suljettiin vuonna 1989. Yhdysvaltain laivaston alukset USS "Chester" (CL-1) ja USS "Chester" (CA-27) nimettiin kaupungin mukaan.


title: Chester (Pennsylvania)

text: 1900-luvun maailmansotien aikana Chesterin väkiluku kasvoi merkittävästi tuotantolaitosten kasvaneiden vaatimusten myötä. Huipussaan väkiluku oli 1950-luvulla, jolloin kaupungissa oli yli 66 000 asukasta. Teollisuustoiminnan vähitellen kuihduttua väkiluku on pudonnut 2000-luvun vajaaseen 37 000:een. Samalla köyhyys ja rikollisuus on kasvanut. Vuonna 1995 kaupunki sai Pennsylvanian osavaltiolta financially distressed municipality -luokituksen. Vuodesta 1996 alkaen kaupunkiin on sijoitettu 1,36 miljardia dollaria julkista ja yksityistä rahaa, jonka avulla kaupunki on pyrkinyt parantamaan viihtyisyyttään sekä houkuttelemaan yrityksiä ja luomaan uusia työpaikkoja.


title: Chester (Pennsylvania)

text: 22. huhtikuuta 1980 vahvistetun peruskirjan mukaisesti Chester on niin sanottu home rule municipality, ja sen virallinen nimi on City of Chester. Paikallishallinnosta vastaa viisihenkinen valtuusto (city council), jonka yksi jäsen ja johtaja on pormestari (mayor). Pormestarina on vuodesta 2002 lähtien toiminut Wendell N. Butler, Jr. Pormestari ja muut valtuutetut valitaan kansanvaalissa kerrallaan neljäksi vuodeksi. Kukin valtuutetuista vastaa samalla yhdestä kaupungin viiden osaston johtamisesta.


title: Chester (Pennsylvania)

text: Kaupungilla on oma palo- ja poliisilaitos. Kaupungissa on US Postal Servicen postitoimisto.


title: Chester (Pennsylvania)

text: Chesterissä sijaitsee Pennsylvania Department of Correctionsin vankila SCI Chester, joka avattiin huhtikuussa 1998. Se on osavaltion ensimmäinen päihdeongelmaisten vankien hoitoon suunniteltu vankila sekä osavaltion ensimmäinen savuton vankila.


title: Chester (Pennsylvania)

text: Chester sijaitsee Delawarejoen rannalla. Kaupungin läpi laskee Delawaren sivujoki Chester Creek, ja toinen sivujoki Ridley Creek muodostaa rajan Chesterin ja naapurikunta Eddystonen välille. Kaupungin pinta-ala on 15,5 neliökilometriä, josta 3,1 neliökilometriä (21 prosenttia) on vettä. Kaupungin suurin puisto on 29 hehtaarin laajuinen Chester Park.


title: Chester (Pennsylvania)

text: Chesterin rajanaapureita ovat Trainer Borough, Upper Chichester Township, Chester Township, Upland Borough, Parkside Borough, Ridley Township ja Eddystone Borough. Delawarejoen vastarannalla ovat New Jerseyn Gloucesterin piirikuntaan kuuluvat Logan Township ja Greenwich Township.


title: Chester (Pennsylvania)

text: Vuoden 2000 väestönlaskennassa Chesterissä oli 36 854 asukasta, 12 814 kotitaloutta ja 8 126 perhettä.


title: Chester (Pennsylvania)

text: Asukkaista 18,9 prosenttia oli rodultaan valkoisia, 75,7 prosenttia mustia tai afroamerikkalaisia, 0,2 prosenttia Amerikan alkuperäisasukkaita, 0,6 prosenttia aasialaisia, 0,0 prosenttia Tyynenmeren saarten alkuperäisasukkaita, 3,0 prosenttia johonkin muuhun rotuun kuuluvia ja 1,5 prosenttia kahteen tai useampaan rotuun kuuluvia. Latinoja oli rodusta riippumatta 5,4 prosenttia asukkaista. Yhdysvaltain ulkopuolella oli syntynyt 2,5 prosenttia asukkaista.


title: Chester (Pennsylvania)

text: Asukkaista 47,1 prosenttia oli sukupuoleltaan miehiä ja 52,9 prosenttia naisia. Asukkaista 29,8 prosenttia oli iältään alle 18-vuotiaita ja 11,8 prosenttia 65-vuotiaita tai vanhempia. Mediaani-ikä oli 30,6 vuotta. Keskimääräiset ansiotulot olivat 13 052 dollaria ja 27,2 prosenttia väestöstä eli köyhyysrajan alapuolella.


title: Chester (Pennsylvania)

text: Chesterin itä–länsisuuntaiset kadut ovat numeroitu ja pohjois–eteläsuuntaiset nimetty. Pääkatu on nimeltään Avenue of the States. Suurista maanteistä Chesterin läpi kulkevat Interstate 95, Interstate 476, U.S. Route 13, U.S. Route 322, Pennsylvania Route 291, Pennsylvania Route 320 ja Pennsylvania Route 352. Commodore Barry Bridge on ainoa Delawarejoen ylittävä silta kaupungin alueella.


title: Chester (Pennsylvania)

text: Julkista linja-auto- ja rautatieliikennettä Chesterissä hoitaa Southeastern Pennsylvania Transportation Authority (SEPTA). Pääasiallinen rautatie- ja linja-autoasema on Chester Transportation Center. Siitä noin neljä kilometriä lounaaseen on Highland Avenuen rautatieasema. SEPTAn R2-linjan (Newark–Philadelphia) paikallisjunat pysähtyvät molemmilla asemilla.


title: Chester (Pennsylvania)

text: Philadelphian kansainvälinen lentoasema sijaitsee kaupungista noin 10 kilometriä koilliseen.


title: Chester (Pennsylvania)

text: Chesterissä on kuusi National Register of Historic Places -rekisteriin listattua historiallista kohdetta:Julkisesta perusopetuksesta Chesterissä sekä Uplandissa ja Chester Townshipissä vastaa Chester Upland School District. Chesterissä sijaitseva Chester High School on piirin ainoa high school.


title: Chester (Pennsylvania)

text: Chesterissä on yksityinen korkeakoulu Widener University. Koulu on toiminut Chesterissä vuodesta 1862 lähtien, ja vuoteen 1966 asti se oli ainoastaan sotilasakatemia. Koululla on kampukset myös Harrisburgissa ja Extonissa sekä Delawaren Wilmingtonissa.


title: Chester (Pennsylvania)

text: Kaupungissa on Delawaren piirikunnan ja Pennsylvanian osavaltion rahoituksella rakennettu jalkapallostadion PPL Park, jolla miesten MLS-liigan Philadelphia Union pelaa kotiottelunsa kaudesta 2010 alkaen. Myös naisten WPS-liigan Philadelphia Independencen on määrä siirtyä stadionille tulevaisuudessa.


title: Chester (Pennsylvania)

text: Widener Universityllä on 20 urheilujoukkuetta, jotka kilpailevat NCAA:n Division III:n Middle Atlantic Conferencesissä. Joukkueet tunnetaan lempinimellä Widener Pride. Yliopiston pääasialliset urheilupaikat ovat Schwartz Athletic Center, Leslie C. Quick Jr. Stadium ja Edith R. Dixon Field.


title: Chester (Pennsylvania)

text: Tammikuussa 2007 kaupungissa avattiin Harrah'sin kasino-ravirata Harrah's Chester.


title: Chesterin piirikunta

text: Chesterin piirikunta ("Chester County") on usean piirikunnan nimi Yhdysvalloissa:


title: Lapväärtin kirkko

text: Lapväärtin kirkko () on vuonna 1851 valmistunut, rapatusta tiilestä rakennettu kirkko Kristiinankaupungin Lapväärtissä. Kolmetuhatta istuinpaikkaa mahduttavaa kirkkoa on sanottu Suomen toiseksi (Kerimäen kirkon jälkeen) suurimmaksi maaseutukirkoksi. Sen suunnittelija on saksalaissyntyinen intendentti E. B. Lohrmann. Kirkko on sekä Kristiinankaupungin suomalaisen että ruotsalaisen seurakunnan käytössä.


title: Lapväärtin kirkko

text: Kirkkoa alettiin suunnitella 1784 piispantarkastuksen yhteydessä, peruskivi muurattiin vasta 1. marraskuuta 1848. Kokkolalainen Erik Kuorikoski pestattiin rakennusmestariksi. Kirkon rakennukseen käytetyt kivet ja tiilet saatin kaikki lähiseudulta. Kirkon urkuina ovat Gebrüder Jehmlichin 1958 rakentamat, 34-äänikertaiset urut. Alttaritaulu on Erik Löfgrenin jäljennös da Vincin "Viimeisestä ehtoollisesta". Kolmen kellon sijoituspaikkana toimiva kellotapuli on rakennettu aiemman kirkon aikana 1771 ja siirretty nykyisen kirkon viereen 1853.


title: Ramont Williams

text: Ramont Williams on entinen lasvegasilaisen Donna Street Crips -jengin perustajajäsen, joka tuomittiin 61 vuodeksi vankilaan 17-vuotiaana vuonna 1980. Hän vapautui vankilasta noin 40 vuotta etuajassa. Nykyään hän johtaa paikallista nuorisojärjestöä ja palkkaa omaan yritykseensä jengiläisiä ohjatakseen heidät oikealle polulle.


title: Suden hetki (Mariskan albumi)

text: Suden hetki on suomalaisen hip hop -artisti Mariskan kolmas studioalbumi. Albumi julkaistiin 10. elokuuta 2005 ja sen julkaisi Warner Music Finland. Albumi on tyyliltään aikaisempia albumeita pop-sävytteisempi.


title: Suden hetki (Mariskan albumi)

text: Albumi debytoi Suomen virallisen listan sijalla 11.


title: Suden hetki (täsmennyssivu)

text: Suden hetki voi tarkoittaa ainakin seuraavia:


title: Eragon (videopeli)

text: Eragon on Vivendi Universal Gamesin julkaisema hack and slash -toimintaseikkailupeli, joka perustuu samannimiseen elokuvaan. Peli julkaistiin usealle alustalle marraskuussa 2006.


title: Eragon (videopeli)

text: Pelissä pelaaja ottaa päähenkilö Eragonin roolin, mutta välillä kontrolloi myös tämän lohikäärmettä, Saphiraa.


title: Eragon (videopeli)

text: Kriitikoilta peli sai yleisesti melko huonot arvostelut, saaden yleensä noin 4–6 pistettä 10:stä. Pohjois-Amerikassa peli myi yli 400 tuhatta kopiota.


title: Liettuan puolustusvoimat

text: Liettuan puolustusvoimat (liet. "Lietuvos ginkluotosios pajėgos") on liettualainen organisaatio, jonka tärkein tehtävä on Liettuan sotilaallinen puolustaminen. Armeijassa on 12 000 aktiivista jäsentä (josta 2 000 siviiliä) ja 7 000 reserviläistä sekä 12 000 puolisotilaallisissa joukoissa.


title: Liettuan puolustusvoimat

text: Liettua lakkautti asevelvollisuuden vuonna 2008, mutta palautti sen vuonna 2015. Maa kutsuu noin 3 500 miestä joka vuosi yhdeksän kuukautta kestävään koulutukseen. Ensisijaisesti koulutetaan vapaaehtoisia, mutta jos heitä ole tarpeeksi valitaan 19–26-vuotiaiden miesten joukosta lisää arpomalla. Puolustusvoimien ylipäällikkönä toimii Liettuan presidentti, tällä hetkellä Dalia Grybauskaitė. Puolustusvoimien komentajana toimii kenraalimajuri Arvydas Pocius. Liettuan puolustusvoimat jakautuu viiteen puolustushaaraan:Liettuan maavoimien ytimen muodostaa ”Rautasudeksi” kutsuttu joukko-osasto, joka käsittää neljä panssaripataljoonaa ja yhden tykistöpataljoonan. Tulevaisuudessa Rautasusi-joukko-osasto tulee sisältämään myös ilmatorjunnan ja panssaritorjunnan. Maavoimat on aikomus modernisoida kokonaan vuoteen 2012, mikä käytännössä tarkoittaa kaluston ja aseiden vaihtamista nykyaikaisempiin.


title: Liettuan puolustusvoimat

text: Liettuan on tarkoitus uudistaa puolustusvoimia siten, että vuodesta 2014 kymmenesosa maavoimien joukoista olisi valmis toimimaan nopeasti kansainvälisissä operaatioissa.


title: Liettuan puolustusvoimat

text: Liettuan merivoimien henkilöstö käsittää 700 jäsentä. Maan puolustamisen lisäksi merivoimat hoitaa merialueiden rajavartioinnin ja merimiinojen miinanraivauksen. 28. marraskuuta 2008 Liettuan merivoimat teki kaupat Ison-Britannian merivoimien kanssa kahdesta Hunt-luokan miinantorjunta-aluksesta, jotka aloittavat toimintansa Liettuan merivoimissa vuonna 2011.


title: Liettuan puolustusvoimat

text: Ilmavoimien pääesikunta sijaitsee Kaunasissa. Liettuan ilmavoimat on aloittanut laajan nykyaikaistamisohjelman, jonka pääasiallisena tarkoituksena on saada laivasto täyttämään paremmin Naton standardeja. Suurimpana tavoitteena on vaihtaa vanha Neuvostoliiton ajan kalusto nykyaikaisempaan.


title: Liettuan puolustusvoimat

text: Liettuan vapaaehtoisjoukot (KASP) on yksi Liettuan puolustusvoimien tärkeimmistä osista. Suurin osa joukkojen sotilaista toimii vapaaehtoisesti ilman palkkaa. KASP:n joukot ovat osallistuneet kansainvälisiin operaatioihin Balkanin maissa, Afganistanissa ja Irakissa.


title: Liettuan puolustusvoimat

text: Žaliukai eli Liettuan erikoisjoukot on ollut olemassa de facto vuodesta 2002, mutta virallisesti se perustettiin vasta 3. huhtikuuta 2008. Erikoisjoukot koostuvat huolellisesti valituista, motivoituneista ja hyvin koulutetuista ammattilaisista. Erikoisjoukkojen toimintaan kuuluvat erikoistehtävät ja terrorismin torjunta.


title: Liettuan puolustusvoimat

text: Liettuan puolustusvoimien nykyinen tavoite on nykyaikaistaa kalusto Naton vaatimusten mukaiseksi. Modernin kaluston avulla Liettua pystyy toimimaan tehokkaammin liittolaistensa kanssa niin maan sisällä kuin sen ulkopuolella.


title: Liettuan puolustusvoimat

text: Liettua liittyi Natoon virallisesti 29. maaliskuuta 2004, jolloin siitä tuli jäsenvaltio. Baltian ilmatilaa valvovat Naton jäsenmaiden hävittäjät käyttävät Liettuassa sijaitsevaa Zokniain lentokenttää (ks. Baltian ilmavalvonta).


title: Liettuan puolustusvoimat

text: Liettua on ottanut osaa kansainvälisiin operaatioihin vuodesta 1994 lähtien. Yhteensä 300 liettualaista sotilasta on ottanut osaa operaatioihin Afganistanissa, Irakissa, Kosovossa, Bosnia ja Hertsegovinassa ja Georgiassa. Vuodesta 2005 lähtien Liettua on osallistunut ISAF-kriisinhallintaoperaatioon Afganistanissa. Vuoden 1994 jälkeen Liettua on menettänyt kansainvälisissä operaatioissa kaksi sotilasta.


title: Liettuan puolustusvoimat

text: Liettua on puolustuksellisesti yhteistyössä muiden Baltian maiden, Viron ja Latvian kanssa. Tärkeimmät hankkeet ovat:


title: Hưng Yên

text: Hưng Yên on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 40 000 asukasta.


title: Hưng Yên

text: Se sijaitsee 60 kilometriä Hanoista, jonne pääsee sekä rautateitse että valtatietä 5.


title: Liettuan erikoisjoukot

text: Liettuan erikoisjoukot (Liet. "Lietuvos Specialiųjų Operacijų Pajėgos", , SOF) on Liettuan puolustusvoimien yksikkö.


title: Liettuan erikoisjoukot

text: Liettuan erikoisjoukot perustettiin vuonna 2002 ja virallistettiin 3. huhtikuuta 2008.


title: 1. erä

text: 1. erä on Giant Robot -yhtyeen 2. helmikuuta 2008 julkaistu albumi. Yhtye käytti levyllä nimeä "Giant Räbät". Albumilla vierailee suomalaisia rap-artisteja, joten Giant Robot vastaa ainoastaan albumin biiteistä.


title: 1. erä

text: Albumi debytoi Suomen virallisen listan sijalla 24.


title: Samuli Haapasalo

text: Samuli Hannu Antero Haapasalo (s. 3. syyskuuta 1952 Kouvola) on toiminut Keskuskauppakamarin johtajana vuodesta 2014. Hän on koulutukseltaan varatuomari. Hän harrastaa mm. lintuluontokuvausta.


title: Samuli Haapasalo

text: Haapasalo toimi Finavian pääjohtajana 2005–2009 ja toimitusjohtajana 2010–2011. Haapasalon eron syyksi uutisoitiin, se että hän ja Finavian omistajaohjauksesta vastaava liikenneministeriön neuvotteleva virkamies Mika Mäkilä tulleet toimeen. Mäkilää ärsytti omatoimisen Haapasalon tyyli hoitaa asioita Mäkilän ohi suoraan ministerin kanssa. Lisäksi Haapasalo pyrki nostamaan ilmavoimien maksamia lentokenttämaksuja lähemmäksi kaupallisten lentoyhtiöiden maksamia maksuja. Mäkilä kiisti uutisoidut väitteet.


title: Samuli Haapasalo

text: Aiemmin Haapasalo on työskennellyt muun muassa liiketoiminta- ja omistajaohjausyksikön päällikkönä vuosina 1992-2000, liikenne- ja viestintäministeriön osastopäällikkönä ja ylijohtajana vuosina 2000-2005.


title: Sinikevätyökkönen

text: Sinikevätyökkönen ("Cerastis rubricosa") on keväisin lentävä maayökköslaji.


title: Sinikevätyökkönen

text: Sinikevätyökkönen on keskikokoinen, ruskeanharmaa yökköslaji, jonka etusiipien pinnassa on nähtävissä sinipunaista sävyä. Etusiivissä on useimmille muille yökköslajeille tyypilliseen tapaan monimutkainen suojaväri. Siivet ovat selvästi poikkijuovaiset, ja poikkiviivojen kohdalla siiven reunassa on tumma täplä. Siiven aaltoviiva on voimakkaasti aaltoileva. Sekä rengas- että munuaistäplää ympäröi punertava rengas ja munuaistäplän takaosa ovat tummia. Takasiivet ovat tasaisen harmaat, selästä etusiipiä vaaleammat. Siipiväli on 32–38 mm.


title: Sinikevätyökkönen

text: Toukka on punertavanharmaa, ja nuorena sen selkäpuolella on kaksi kapeaa vaaleaa viivaa ja kyljissä leveämmät vaaleat raidat. Vanhemmiten selkäviivat muuttuvat katkonaisiksi.


title: Sinikevätyökkönen

text: Lajia esiintyy Euroopassa Välimereltä napapiirin pohjoispuolelle. Levinneisyysalue jatkuu Siperian poikki pitkälle Japaniin asti. Yksilöt Lähtevät lentoon ensimmäisten lämpimien kevätpäivien koittaessa, ja perhosia tavataan Suomessa huhtikuun puolivälistä kesäkuuhun.


title: Sinikevätyökkönen

text: Erittäin yleinen perhoslaji, joka viihtyy monenlaisissa ympäristöissä metsistä avoimille niityille ja tienvarsille. Toukat ovat yöaktiivisia. Talvehtii kotelona.


title: Sinikevätyökkönen

text: Toukan ravinnoksi kelpaavat ainakin harmaaleppä, maitohorsma, ranta-alpi sekä mustikka.


title: STS-131

text: STS-131 (lento 19A) oli Nasan 33. avaruussukkulalento Kansainväliselle avaruusasemalle (ISS) ja avaruussukkula Discoveryn 38. lento.


title: STS-131

text: Discovery laukaistiin onnistuneesti matkaan ensimmäisellä laukaisuyrityksellä 5. huhtikuuta 2010 kello 13:21 Suomen aikaa Kennedyn avaruuskeskuksesta Floridasta. Lennolla oli toista kertaa mukana automaattisessa telakoitumisessa mahdollisesti käytettävä TriDAR 3D-laserkamera, mikä mittaa ISS:n sijaintia ja suuntaa lähestymisen aikana.


title: STS-131

text: Sukkula telakoitui avaruusasemaan 7. huhtikuuta. Alan Poindexter telakoi sukkulan käsiohjauksella 354 kilometrin korkeudella, sillä automaattitelakoitumisen mahdollistava Discoveryn tutkajärjestelmä ei toiminut antennivian takia. Sukkula irtautui avaruusasemasta 17. toukokuuta 2010 kello 15:52 Suomen aikaa. Discovery oli telakoituneena 10 päivää 5 tuntia 8 minuuttia. Alun perin Discoveryn piti palata Maahan 19. huhtikuuta. Floridan sateisen ja pilvisen sään vuoksi laskeutumista lykättiin seuraavaan päivään. Discovery laskeutui Kennedyn avaruuskeskukseen Floridaan neljännellä laskeutumisyrityksellä 20. huhtikuuta 2010 kello 16:08:35 Suomen aikaa.


title: STS-131

text: Kolmen Discoveryn naisastronautin (Stephanie Wilson, Dorothy Metcalf-Lindenburger ja Naoko Yamazaki) ja avaruusasemalle Sojuz TMA-18:lla 4. huhtikuuta 2010 saapuneen Retkikunta 23:n lentoinsinööri Tracy Caldwell Dysonin myötä avaruudessa oli ensi kertaa neljä naista yhtäaikaa.


title: STS-131

text: Discoveryn pääasiallisena hyötykuormana oli rahtikontti Multi-Purpose Logistics Module "Leonardo". MPLM oli täynnä ruokaa ja tieteellisiä kokeita, sekä sisälsi myös kolmannen ja viimeisen –80 asteen laboratoriopakastimen (MELFI). Sukkula kuljetti mukanaan useita rahtikuormia, eniten sitten lennon STS-107. Rahtia oli yhteensä 12 tonnia.


title: STS-131

text: Lennolle oli suunniteltu ainakin kolme avaruuskävelyä, mitkä kaikki toteutuivatkin. Sukkulan miehistö vaihtoi muun muassa avaruusaseman ulkopuolella olevan ammoniakkitankin. Sukkulaohjelmassa on STS-131:n jälkeen vuorossa enää kolme lentoa.


title: STS-131

text: Huomautuksia:


title: STS-131

text: Laukaisun jälkeisessä tarkastuksessa huomattiin, että sukkulan K -aaltoalueen antenni oli rikkoutunut. Antennia käytetään nopeaan tiedonsiirtoon sukkulan ja lennonvalvonnan välillä. Antenni toimii myös tutkana mitattaessa telakoitumisessa sukkulan ja avaruusaseman välistä etäisyyttä. Rikkoutumisen takia ulkopuolisesta polttoainetankista otettuja kuvia ei voitu lähettää heti Maahan. Miehistö joutui lähettämään sukkulan rungon mahdollisista vaurioista toisena lentopäivänään ottamansa kuvat vasta myöhemmin Maahan käyttäen avaruusasemaan telakoitumisen jälkeen avaruusaseman omaa K -aaltoalueen antennia kuvien lähettämiseen.


title: STS-131

text: Rick Mastracchio ja Clay Anderson suorittivat lennon 5. päivänä 9. huhtikuuta 2010 STS-131:n ensimmäisen avaruuskävelyn avaruusaseman ulkopuolella. Avaruuskävely kesti 6 tuntia 27 minuuttia. He siirsivät sukkulan rahtitilasta uuden ammoniakkitankin väliaikaiseen sijoituspaikkaan, mistä se on tarkoitus siirtää asemalle asennettavaksi myöhemmällä avaruuskävelyllä. He poistivat myös japanilaisen Kibō-laboratoriomoduulin ulkopuolisen siemenkokeen, vaihtoivat Rate Gyro Assemblyn (RGA) viallisen aseman asennonsäätögyroskoopin ja suorittivat aikataulustaan edellä myös muita tehtäviä. Avaruuskävelijöitä avusti aseman Canadarm2-robottikäsivarren käyttäjä pilotti Jim Dutton ja tehtäväspesialisti Stephanie Wilson. Avaruuskävelyn aikana Naoko Yamazaki, Alan Poindexter ja avaruusaseman Retkikunta 23:n miehistö siirsivät useita tieteellisiä rahtikuormia avaruussukkulan rahtikontti MPLM "Leonardo"sta avaruusasemalla uuteen sijoituspaikkaansa.


title: STS-131

text: Lennon 6. päivä 10. huhtikuuta oli omistettu tarvikkeiden siirtoon MPLM "Leonardo"sta ja avaruussukkulan keskikannelta avaruusasemalle. Windows Observational Research Facility (WORF) siirrettiin Destiny-avaruuslaboratorioon ja Express Rack 7 (ER7) lopulliseen sijaintipaikkaansa. Miehistö antoi suoria haastatteluita tiedotusvälineiden edustajille ja keskusteli laivaston opiskelijoiden kanssa. Työpäivän päätteeksi miehistö perehtyi seuraavan päivän avaruuskävelyn kulkuun. Tämän jälkeen avaruuskävelijät Clay Anderson ja Rick Mastracchio siirtyivät Quest-ilmalukkoon, sulkivat ilmalukon luukun ja alensivat tulevaa avaruuskävelyä varten ilmalukon sisäpaineen 10,2 psi:hin. He hengittivät myös puhdasta happea tunnin verran paineenlaskun aikana.


title: STS-131

text: Lennon 7. päivänä 11. huhtikuuta Clay Anderson ja Rick Mastracchio suorittivat lennon toisen avaruuskävelyn. Mastracchio ja Anderson poistuivat ilmalukosta avaruuskävelylle 05:30 UTC, 45 minuuttia edellä suunnitellusta ajasta, ja viettivät 7 tuntia 26 minuuttia aseman ulkopuolella. He vaihtoivat aseman vanhan, tyhjentyneen ammoniakkitankin (Ammonia Tank Assembly (ATA)) uuteen. Anderson ja Mastracchio auttoivat avaruusaseman robottikäsivarren (Canadarm2) ohjauksessa sen siirtäessä vanhan tankin väliaikaiseen sijoituspaikkaansa. Vanha tankki tullaan siirtämään kolmannella avaruuskävelyllä Discoveryn rahtiruumaan. Maahan palaavaa vanhaa tankkia tullaan käyttämään kunnostettuna lennon STS-134 ammoniakkitankin varatankkina. 771 kg:n ammoniakkitankkia käytetään aseman jäähdytykseen. Yksi tankin neljästä kiinnityspultista aiheutti heille alussa kiinnitysongelmia. Pulttien kiristäminen tasaisesti paikalleen ja oikeaan kireyteen vei aikaa puolitoista tuntia.


title: STS-131

text: Uuden tankin sähköliitännät ehdittiin tehdä, mutta nesteputkien kytkennät siirtyivät kolmannelle avaruuskävelylle toisen avaruuskävelyn ollessa myöhässä suunnitellusta aikataulusta. . Avaruuskävelyn aikana muu miehistö jatkoi tarvikkeiden siirtoa.


title: STS-131

text: Seuraavan päivän aamu oli miehistöllä vapaata, muu päivä kului tiedostusvälineille annettujen haastatteluiden, rahdin siirron ja viimeiseen avaruuskävelyyn valmistautumisen merkeissä.


title: STS-131

text: Lennon 9. päivänä 13. huhtikuuta 2010 Rick Mastracchio ja Clay Anderson suorittivat lennon STS-131 kolmannen ja samalla toistaiseksi viimeisen avaruuskävelyn. Heidän tehtäviinsä kuului ammoniakki- ja typpiputkien kytkeminen uuteen ammoniakkitankkiin (ATA), vanhan ammoniakkitankin siirtäminen robottikäsivarren avulla sukkulan rahtiruumaan (tankki tuodaan myöhemmällä lennolla kunnostettuna ja täytettynä asemalle varatankiksi), mikrometeoriittisuojien (Micro-Meteoroid Orbital Debris (MMOD)) siirto Quest-ilmalukon ulkopuolelta sisäpuolelle, kädensijan siirto vanhasta ammoniakkitankista uuteen, ja kaapeleiden ja työkalujen varaaminen tulevalla STS-132 -lennolla suoritettavaa tietoliikenneantennin asennusta varten. Avaruuskävely kesti 6 tuntia ja 24 minuuttia avaruuskävelyiden kokonaiskeston ollessa 20 tuntia 19 minuuttia. Avaruuskävelyn aikana Poindexter ja Yamazaki jatkoivat tarvikkeiden siirtoa.


title: STS-131

text: Uuden ammoniakkitankin paineistuksessa käytettävän typpisäiliön venttiili ei toiminut odotetusti, joten avaruusaseman miehistö joutunee myöhemmin tekemään uuden avaruuskävelyn ja vaihtamaan typpisäiliön, sillä ammoniakkitankki on välttämätön aseman jäähdytykselle.


title: STS-131

text: Seuraavana aamuna 14. huhtikuuta jatkui tarvikkeiden siirto, enimmäkseen MPLM "Leonardoon". STS-131:n miehistö lounasti keskipäivällä tunnin ajan Retkikunta 23:n miehistön kanssa ja otti ryhmäkuvan, mitä seurasi uutiskonferenssi ja myöhemmin maanpäällä olevien opiskelijoiden kanssa keskustelu. Suurin osa loppuiltaa oli miehistöllä vapaata.


title: Nam Định

text: Nam Định on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 160 000 asukasta. Se sijaitsee 90 kilometriä Hanoista.


title: Babakinin avaruuskeskus

text: Babakinin avaruuskeskus on NPO Lavotškinin tehtaan teknologiakeskus Moskovan ulkopuolella.


title: Babakinin avaruuskeskus

text: Tehdas operoi tutkimuskeskusta Venäjän avaruusjärjestön puolesta, joka rahoittaa sen toiminnan. Sen rooli on verrannollinen Nasan JPL-laboratorioon, jota hallinnoi yliopisto. Se on nimetty Georgi Babakinin mukaan, joka oli Lavotškinin pääinsinööri vuodet 1965–1971.


title: Georgi Babakin

text: Georgi Nikolajevitš Babakin (; 13. marraskuuta 1914 – 3. elokuuta 1971) oli neuvostoliittolainen insinööri, joka oli Lavotškinin suunnittelutoimiston pääsuunnittelija vuodesta 1965 kuolemaansa asti.


title: Georgi Babakin

text: Babakin aloitti radiotekniikasta toimien vuodesta 1930 alkaen Moskovan puhelinyhtiön palveluksessa. Vuodet 1943–1949 Babakin kehitti tutkaohjausta ilmatorjuntatykeille toimien Automaatioinstituutissa (VSNITO), jossa nousi pääinsinööriksi.


title: Georgi Babakin

text: Babakin liittyi Neuvostoliiton avaruusohjelmaan – tuolloin vielä ohjusohjelma – vuonna 1949 toimien Boris Tšertokin divisioonassa NII-88-instituutissa, joka kehitti ilmatorjuntaohjuksia ja niiden maalinohjausta. Vuonna 1952 hän toimi ryhmässä, joka siirrettiin Lavotškinin toimistoon (OBK-301) kehittämään mannertenvälistä risteilyohjusta ja V-300-ilmatorjuntaohjusta.


title: Georgi Babakin

text: Vuonna 1960 Semjon Lavotškin kuoli ilmailunäyttelyssä Babakinin viereen. Toimiston johtoon tuli Vladimir Tšelomei. Siitä tuli itsenäinen yksikkö jälleen vuonna 1965, jolloin Babakin nousi sen johtoon. Sergei Koroljov luovutti Babakinille miehittämättömien kuu- ja planeettaluotainten kehittämisen, koska tarvitsi omat resurssinsa N-1-kuurakettiin.


title: Georgi Babakin

text: Babakinin uusi "NPO Lavotškin" kehitti muun muassa Venera-luotaimet. Babakin kuoli juuri ennen Mars 2- ja Mars 3 -avaruusalusten valmistumista. Suunnittelutoimisto jatkoi menestyksellä: Lunohod-kuuajokit, laskeutuja Venukseen, kuukivien hakua robottialuksella. NPO Lavotškinin tutkimuskeskus on Babakinin avaruuskeskus.


title: Georgi Babakin

text: Yksi Kuun ja Marsin kraatteri on nimetty Babakinin mukaan.


title: Boris Tšertok

text: Boris Jevsejevitš Tšertok (, 1. maaliskuuta 1912 Łódź, Venäjän keisarikunta – 14. joulukuuta 2011 Moskova) oli neuvostoliittolainen ja venäläinen raketti-insinööri, joka kehitti ohjusten ohjausjärjestelmiä ballistisiin ohjuksiin ja avaruusaluksiin. Tšertok oli juutalaista syntyperää.


title: Boris Tšertok

text: Tšertokin kirjoittama neliosainen kirja "Rockets and People" on historia Neuvostoliiton avaruusohjelmasta, jonka ylimpään johtoon hän kuului. Hän toimi Sergei Koroljovin apulaisjohtajana 1950-luvulla ohjusten suunnittelussa ja mm. miehitetyn Vostok-avaruuslennon suunnittelussa. Vielä miltei satavuotiaana hän konsultoi Energija-yhtiötä.


title: Cayo Lara

text: Cayo Lara (s. 29. tammikuuta 1952, Argamasilla de Alba) on espanjalainen kommunistipoliitikko. Hän oli Yhdistyneen vasemmiston puheenjohtaja 2008–2016. Ennen puheenjohtajuutta Lara toimi Argamasilla de Alban pormestarina 1987-1999.


title: Mafia Wars

text: Mafia Wars on yhteisöpalvelu Facebookissa pelattava selainpeli. Sen on kehittänyt sanfransiscolainen Zynga, jonka muita pelejä ovat muun muassa Fishville, Petville, Frontierville, CityVille, Café World sekä Farmville.


title: Mafia Wars

text: "Mafia Warsin" perusideana on toimia mafiapomona tehden rikoksia, taistellen ja ostaen yrityksiä. Pelaajat voivat lisäksi kutsua mafiaansa mukaan Facebook-ystäviään, jolloin heidän mafiansa tulevat taisteluissa vahvemmiksi. Pelaaja saa töitä () tekemällä itselleen rahaa, jolla hän voi ostaa uusia yrityksiä ja esineitä. Työt vaativat tietyn määrän energiaa () ja pelaaja saa niistä rahaa, kokemusta () sekä satunnaisesti erilaisia esineitä. Pelaajalle avautuu uusia töitä sitä mukaa, kun hän saa lisää kokemusta ja pääsee korkeammille tasoille. Pelaaja voi taistella muiden pelaajien kanssa. Taisteluiden lopputulokseen vaikuttavat pelaajien käytössään olevat esineet, taidot sekä mafian jäsenten määrä. Taisteluiden voittaja saa kokemusta sekä mahdollisesti rahaa tai esineitä vastapelaajalta. Myös perheet (family) ovat tulleet Mafia Warssiin jäädäkseen. Perheistä pelaaja saa tukea, ja paljon lisäpisteitä päivittäin.


title: Mafia Wars

text: Pelaaja voi rahaa tienattuaan ostaa erilaisia yrityksiä. Yritykset tuottavat tietyssä ajassa tietyn määrän rahaa (esimerkiksi 3000 dollaria joka kahdeksas tunti), jotka pelaaja voi nostaa. Yrityksiä pystyy myös laajentamaan, jolloin niiden tuotanto kasvaa.


title: Mafia Wars

text: Mafia Wars jaetaan tällä hetkellä viiteen kohteeseen: New Yorkiin, Chicagoon, Etelä-Afrikkaan, Lontooseen ja Brasiliaan. Näiden lisäksi pelissä on aiemmin ollut Kuuba, Moskova ja Bangkok. Uusissa kaupungeissa pelaaja voi ostaa uusia yrityksiä sekä suorittaa uusia tehtäviä. Jokaisella kaupungilla on oma rahansa, jota ei voi muuttaa muiden kaupunkien rahaksi (poikkeus: New Yorkin dollareita voi muuttaa tietyn summan vuorokaudessa Las Vegasin pelimerkeiksi). Näin ollen esimerkiksi Yhdysvaltain dollarit, jotka ovat käytössä New Yorkissa, eivät ole käyttökelpoisia Italiassa.


title: Ninh Bình

text: Ninh Bình on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 57 000 asukasta.


title: Ninh Bình

text: Ninh Bình sijaitsee noin 90 kilometriä Hanoista etelään. Kaupungilla on hyvät liikenneyhteydet, sillä se sijaitsee valtatien 1A sekä etelästä pohgjoiseen kulkevan pääradan varrella.


title: Ninh Bình

text: Kaupungin nähtävyyksiin kuuluvat Trương Hán Siêun temppeli ja Non Nước -vuori.


title: Eteläamerikankirvinen

text: Eteläamerikankirvinen ("Anthus lutescens") on eteläamerikkalainen varpuslintu. Sen nimialalajin elinympäristö käsittää mantereen pohjoisosan, pääosan Brasiliasta, Uruguayn, Itä-Bolivian ja osan Argentiinaa; alalaji "parvus" elää Panaman Tyynenmeren puoleisella osalla; alalaji "peruvianus" Perun ja Pohjois-Chilen rannikolla. Jacques Pucheran kuvaili lajin holotyypin Rio de Janeiron lähistöltä 1855.


title: Amerikankääpiökettuterrieri

text: Amerikankääpiöterrieri on Yhdysvalloista kotoisin oleva koirarotu. Amerikankääpiöterrieri rekisteröidään joko United Kennel Clubin (UKC) tai American Kennel Clubin (AKC) rekisteriin. Vuoden 2010 alussa rodun otti omaan rekisteriinsä myös Suomen Kennelliitto, rotunimellä amerikankääpiökettuterrieri.


title: Amerikankääpiökettuterrieri

text: FCI-hyväksyttynä rotuna amerikankääpiökettuterrierit voivat kilpailla jatkossa sertifikaatista ja kansallisista titteleistä Suomessa, mutta eivät CACIBista. Kansainvälisessä näyttelyssä rotunsa parhaaksi (ROP) valittu koira ei saa osallistua ryhmäkilpailuun, mutta kansallisissa näyttelyissä ROP-koira voi kilpailla ryhmäkehässä normaalisti. Amerikankääpiökettuterrierit voivat kilpailla myös Voittaja-tittelistä Suomessa muiden rotujen tapaan. Amerikankääpiökettuterrieri sijoittuu roturyhmään 3.


title: Amerikankääpiökettuterrieri

text: Amerikankääpiöterrieri on pieni terrierirotu. Sen säkäkorkeus on 25-30 cm ja paino 1,5-5 kg. Turkin perusväri on valkoinen, jossa on ruskeita, mustia tai molemmanvärisiä merkkejä. Karva on lyhyttä ja sileää. Viralliset värit ovat nimeltään tri-color, white & tan sekä white & black. Kaikissa värityksissä kropan pääväri on valkoinen.


title: Amerikankääpiökettuterrieri

text: Rotu on luonteeltaan erittäin terrierimäinen ja periksiantamaton, iloinen, vilkas ja usein leikkisä koko ikänsä. Ulospäinsuuntautunut ja reipas luonne näkyy mm. ennakkoluulottomuutena vieraita tilanteita ja ihmisiä kohtaan. Ei räkytä. Vaikka onkin kooltaan pieni, tällä jäntevällä pikkuterrierillä on kaikki kettuterrieri-esi-isien ominaisuudet tallella. Rotu on sitkeä ja älykäs, mutta itsenäinen ja yhtähyvin kotonaan maatalossa kuin kerrostalon ylimmässä kerroksessa. Se on tilaisuuden tullen erinnomainen rotanpyydystäjä, mutta useimmin se toimii perheen iloisena hännänhuippuna, joka saa energisella ja ikuisesti nuorekkaillan tempuillaan lähes kaikkien tapaamiensa ihmisten huomion. Se on osoittautunut erinnomaiseksi vammaisten apukoiraksi ympäri maailmaa.


title: Amerikankääpiökettuterrieri

text: Amerikankääpiöterrieri on perusterve työkoira, jolle ei ole kehittynyt muille, enemmän näyttelykoirina käytetyille roduille tyypillisiä perinnöllisiä vikoja tai sairauksia. Suomen UKC-rekisteröity amerikankääpiöterrieri-kanta on erittäin tervettä.


title: Amerikankääpiökettuterrieri

text: Amerikankääpiöterrierit ovat nykyään enimmäkseen seurakoiria. Suomen amerikkalaisperäisten työkoirarotujen harrastajayhdistys ry eli SATHY järjestää amerikankääpiöterriereille rodunomaista lajia, tuholaistorjuntaa. Siinä koiran tulee ottaa kiinni tietty määrä vieheitä mahdollisimman nopeasti. Muita pienelle työkoiralle sopivia lajeja ovat taakanveto, terapiakoiratoiminta, nopeusjuoksu, tunnelijuoksu, agility. Suomessa päämajaa pitää Euroopan Amerikankääpiöterrieri Yhdistys ry. (European Toy Fox Terrier Association) ETFTA ry. joka järjestää vuosittain useita tapahtumia Euroopan amerikankääpiöterriereille.


title: Amerikankääpiökettuterrieri

text: Tämä 1936 tunnustettu rotu kehitettiin risteyttämällä sileäkarvaisten kettuterrierin pesueiden "kitukasvuisia" yksilöitä englanninkääpiöterrierin ja chihuahuan kanssa. Kettuterriereistä on jalostukseen valittu kaikista pienikokoisimmat ja vähitellen syntyi pieni terrierirotu. Rotua on käytetty maatiloilla rottien ja muiden tuhoeläinten pyytämiseen.


title: Rise of Nations

text: Rise of Nations on Big Huge Gamesin kehittämä reaaliaikainen strategiapeli, joka on julkaistu Windowsille vuonna .


title: Rise of Nations

text: Pelin pääsuunnittelijana toimi Brian Reynolds, joka tunnetaan myös aikaisemmista projekteistaan "Civilization II:n" ja "Sid Meier's Alpha Centaurin" parissa. Peli on saanut vaikutteita myös vuoropohjaisista strategiapeleistä sisältäen kulutussotaa ja rajattuja reviirejä. Peli kattaa yhteensä 18 eri sivilisaatiota ja kahdeksan aikakautta.


title: Rise of Nations

text: Vuonna 2004 Big Huge Games julkaisi pelille ensimmäisen lisäosan, "Thrones and Patriotsin", joka on nykyisin saatavilla myös yhdessä emopelin kanssa "Gold Edition" -kokoelman muodossa.


title: Chaconkirvinen

text: Chaconkirvinen ("Anthus chacoensis") on eteläamerikkalainen kirvisten sukuun kuuluva varpuslintu. Sen esiintymisalue käsittää mantereen keskiosan alankomaita Paraguayssa Concepciónista etelään Argentiinaan, Buenos Airesin eteläpuolelle. John Todd Zimmer kuvaili lajin holotyypin Avia Teraista Chacosta Argentiinasta vuonna 1952.


title: Emmanuel Callender

text: Emmanuel Callender (s. 10. toukokuuta 1984) on trinidadtobagolainen pikajuoksija.


title: Emmanuel Callender

text: Callender oli Pekingin olympialaisissa 2008 mukana Trinidad ja Tobagon joukkueessa, joka voitti 4 × 100 metrin viestijuoksussa olympiahopeaa. Seuraavana vuonna hän kilpaili Berliinin MM-kisoissa, joissa karsiutui 100 metrin juoksussa toisissa alkuerissä ajalla 10,27 ja 200 metrin juoksussa välierissä ajalla 20,70. Callender oli kisoissa mukana voittamassa pikaviestissä MM-hopeaa. Daegun MM-kisoissa 2011 hän karsiutui 200 metrin alkuerissä. Saman vuoden Pan-Amerikan kisoissa Guadalajarassa hän saavutti 100 metrillä pronssia ajalla 10,16. Lontoon olympialaisissa 2012 Callender juoksi kolmannen osuuden hopeaa saaneessa Trinidad ja Tobagon pikaviestijoukkueessa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. Toronton Pan-Amerikan kisoissa 2015 hän sai pronssia 4 × 100 metrin viestissä. Lontoon MM-kilpailuissa 2017 hän karsiutui 100 metrin alkuerissä.


title: Isoraitayökkönen

text: Isoraitayökkönen, joissakin lähteissä muunteleva raitayökkönen, ("Orthosia incerta") on ulkonäöltään vaihteleva, yleinen yöperhonen.


title: Isoraitayökkönen

text: Isoraitayökkönen on ulkonäöltään huomattavan vaihteleva, mihin tieteellinen lajinimikin viittaa. Yksilöiden yleisväritys voi vaihdella hyvin tummanharmaasta vaaleanharmaaseen ja jopa punertavaan. Myös siipikuvioiden erottuvuudessa on suuria eroja. Siiven keskivarjo vaihtelee tummuudeltaan paljon ja se on yleensä näkyvissä siiven etureunan puolella, mutta varjo saattaa myös muodostaa koko etusiiven poikki selvänä kulkevan tumman raidan. Siiven poikkiviivat erottuvat huonosti mutta siiven kärkiosan vaalea aaltoviiva näkyy usein hyvin ja sen kärjessä on jyrkkä mutka. Rengastäplä ja munuaistäplä ovat usein selvärajaiset. Takasiivet ovat harmaat ja niissä on tummempi täplä. Siipien kärkiväli vaihtelee 33–41 mm.


title: Isoraitayökkönen

text: Toukka muistuttaa muutamia muita yökköstoukkia. Se on vihreä ja siinä on useita pitkittäissuuntaisia vaaleita juovia.


title: Isoraitayökkönen

text: Raitayökköstä tavataan kaikkialla Euroopassa ja Suomessa ainakin Etelä-Lappiin asti. Keski-Euroopassa perhosta tavataan jopa helmikuusta alkaen, mutta Suomessa lentoaika sijoittuu huhtikuun puolivälistä toukokuun loppuun.


title: Isoraitayökkönen

text: Isoraitayökkönen viihtyy monenlaisissa ympäristöissä ja on elinalueellaan erittäin yleinen. Laji on aktiivinen sekä valoisaan että pimeään aikaan. Aikuiset perhoset lentävät mielellään valolle ja makealle syötille Talvehtii kotelona maassa.


title: Isoraitayökkönen

text: Toukka käyttää ravinnokseen etenkin tammea, mutta myös koivuja, mustikkaa ja juolukkaa.


title: Curling talviolympialaisissa 1932

text: Vuoden 1932 talviolympialaisissa järjestettiin curling näytöstapahtumana. Ottelut pelattiin Lake Placidissä, New Yorkissa. Joukkueita oli kahdeksan kahdesta eri maasta, neljä Yhdysvalloista ja neljä Kanadasta.


title: Curling talviolympialaisissa 1932

text: Mitalistijoukkueet olivat seuraavista Kanadan provinsseista: Manitoba, Ontario, ja Quebec. Paras amerikkalainen joukkue ylsi sijalle neljä ja se oli kotoisin Connecticutista.


title: Thái Bình

text:
Thái Bình on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 63 000 asukasta.
Thái Bình sijaitsee 110 kilometriä Hanoista.


title: Ramon Miller

text: Ramon Miller (s. 17. helmikuuta 1987 Nassau, Bahama) on bahamalainen 400 metrin juoksija.


title: Ramon Miller

text: Miller oli Pekingin olympialaisissa 2008 mukana 4 × 400 metrin viestijuoksun alkuerissä Bahaman joukkueessa. Bahama voitti loppukilpailussa, jossa Miller ei juossut, olympiahopeaa. Seuraavana vuonna hän karsiutui Berliinin MM-kisoissa 400 metrin välierissä ajalla 44,99. Hän kilpaili myös Bahaman pitkän viestin joukkueessa, joka hylättiin alkuerissä. Delhin Kansainyhteisön kisoissa 2010 hän sai 400 metrillä pronssia ajalla 45,55. Daegun MM-kisoissa 2011 hän karsiutui 400 metrin välierissä. Myöhemmin samana vuonna hän voitti Guadalajaran Pan-Amerikan kisoissa pronssia 400 metrillä ajalla 45,01.


title: Ramon Miller

text: Lontoon olympialaisissa 2012 hän selviytyi 400 metrillä välieriin. Pitkässä viestissä hän juoksi ankkuriosuuden Bahaman joukkueessa. Hän ohitti loppusuoralla Yhdysvaltain ankkurin Angelo Taylorin ja ratkaisi olympiakullan maalleen. Hän karsiutui 400 metrin alkuerissä Moskovan MM-kilpailuissa 2013. Gold Coastin Kansainyhteisön kisoissa 2018 hän juoksi alkuerissä Bahaman 4 × 400 metrin viestijoukkueessa, joka toisella kokoonpanolla sai loppukilpailussa hopeaa.


title: Nautelankoski

text: Nautelankoski eli Kukkarkoski on Aurajoen kahdeksas koski Liedon kunnassa. Aurajoen pisin koski on noin 600 metrin pituinen, ja sen putouskorkeus on 16,9 metriä. Kosken keskivirtaama on 4,8 m³/s.


title: Nautelankoski

text: Nautelankosken alue on kahdeksan hehtaarin laajuudelta Natura 2000 -ohjelman rajaamaa, ja siitä 80 % on rauhoitettu luonnonsuojelualueeksi. Luontodirektiivin luontotyypit alueella ovat: runsaslajiset kuivat ja tuoreet niityt 4 %, kosteat suurruohoniityt 2 % ja lehdot 60 %.


title: Nautelankoski

text: Nautelankosken alueella on arvokasta keto- ja lehtokasvillisuutta. Koskessa tavataan lohikaloja, ja sinne myydään perhokalastuslupia. Alueella kiertää luontopolku, ja kosken eteläpäädyssä sijaitsee lintutorni. Lisäksi kosken rannalla on museomylly, kotiseutumuseo ja kivikautinen asuinpaikka.


title: Nautelankoski

text: Nautelankosken ympäristössä on edustavia ketoja, rinneniittyjä, lehtoja ja kulttuurikasvillisuutta. Myös alueen linnusto ja selkärankaislajisto on varsin monipuolista. Alueella tavataan myös neljä lepakkolajia.


title: Nautelankoski

text: Nautelankoski on Aurajoen alueista parhaiten inventoituja kohteita. Nautelassa on kartoitettu kasvillisuuden lisäksi myös linnusto, perhoset ja maakotilolajisto. Aurajokilaakson luontokohteista vain Nautelankosken alue on suojeltua. Suojeluperusteena on jokivarsilehdon luontoarvot sekä niittyalueen hoito.


title: Nautelankoski

text: Nautelankoskelle myydään kalastuslupia vuosittain noin 500, ja siellä järjestetään muun muassa opastuksia ja kalaistutuksia. Nautelankoskella on kalastaminen sallittua ainoastaan perholla ja väkäsettömillä koukuilla. Alueelle istutetaan taimenia ja kirjolohia, jotka ovat pyyntikokoisia. Taimenen alamitta Nautelassa on 50 cm, kun taas kirjolohella alamittaa ei ole. Kalastus alueella on sallittua ympäri vuoden. Nautela on ollut virkistyskalastuskohde vuodesta 1993 lähtien.


title: Nautelankoski

text: Taimenten lisääntymisolosuhteiden parantamiseksi on Nautelankoskessa tehty kalataloudellisia koskikunnostuksia, muun muassa rakennettu suojapaikkoja ja kutusoraikkoja. Koskessa lisääntyykin jonkin verran luontaista meritaimenta. Kalojen suurimman nousuesteen Aurajoen alajuoksulla muodostaa kuitenkin Nautelankosken pato. Aurajoen suulta Nautelankoskelle on verkkokalastaminen kiellettyä.


title: Nautelankoski

text: Nautelankosken ympäristössä on edustavia ketoja, rinneniittyjä, lehtoja ja kulttuurikasvillisuutta. Jokivarsilehto alkaa padolta ja jatkuu noin 800 metriä siitä etelään joen molemmilla puolilla. Joen itärannalla sijaitsee edustavia kuivia ja tuoreita niittyjä, ja myös niiden joukossa pieniä kallioketolaikkuja, joiden lajistoon kuuluu muun muassa maarianverijuuri, sikoangervo, nuokkukohokki, mäkikaura, mäkikuisma, mäkivirvilä, ketopiippo, hakarasara ja peurankello. Muuten itärantaa hallitsee tuomi-harmaaleppälehto, jonka halkaisee kaksi niittyaluetta, joilla kasvaa siellä täällä suurikokoisia katajia ja mäntyjä. Itärannan aluskasvillisuus on harvalajistoista, ja paikalla kasvaa muun muassa kyläkellukka. Kosken itäpuolelle laskevan puron suulla on kuitenkin melko rehevää aluskasvillisuutta, jota alkukesällä hallitsevat mukulaleinikki, pystykiurunkannus, keltavuokko, vuohenputki, lehtopähkämö ja lehtotähtimö sekä loppukesästä mesiangervo, vuohenputki, nokkonen ja koiranvehnä. Pensaskerroksen lajistoon kuuluvat taikinamarja, lehtokuusama, punaherukka ja koiranheisi. Alueen pensaikosta löytyy myös pieni hoikkaängelmä esiintymä. Koskialueen eteläosassa kasvillisuus muuttuu käenkaali-oravanmarjatyypin kuusikkoiseksi lehdoksi. Länsiranta on pääasiassa järeää lehtomaista kuusikkoa, jonka varjostuksen vuoksi kenttäkerroksen kasvillisuus on varsin niukkaa. Alueella on kuusilahopuuta ja kuolleita tuomen runkoja, eli puuston yleisilmettä voi kuvailla ryteikköiseksi. Länsirannan pienen kalliopaljastuman vieressä on kasvanut harvinaisena ajuruoho. Lehtoalueella kasvavat myös lehtonurmikka, imikkä ja lehtoarho. Suurin osa entisestä niittyalasta on nykyään nurmipuntarpään rehevöittämää tuoretta heinäniittyä. Jokea reunustaa paikoitellen kosteat niityt, joita hallitsee mesiangervo.


title: Nautelankoski

text: Alueelta on löydetty yli 300 putkilokasvilajia, joista harvinaisin on jokirinteessä kasvava hoikkaängelmä. Muita mainittavia rinneniittyjen kasveja ovat muun muassa maarianverijuuri, mäkilemmikki, ketoneilikka, nurmilaukka ja mäkitervakko. Jokirannan rantakasvillisuudesta löytyy harvinainen kalmojuuri. Lehtometsiköissä kasvaa sini- ja valkovuokkoja, sekä pystykiurunkannusta. Nautelassa on niitetty talkoovoimin niittyjä ja saatu palautettua ketokasvistoa, muun muassa aiemmin kadonneeksi luultu nurmilaukka.


title: Nautelankoski

text: Muiden luontoarvojen ohella Nautelankoski on myös linnustollisesti arvokas. Sen lajistoon kuuluu muun muassa jokivarren lehdoissa pesivä pikkutikka. Alue on myös hyvää yölaulajamaastoa, ja muun muassa satakielen lisäksi siellä saattaa kuulla viita- ja luhtakerttusen. Talvilajistoon kuuluu säännöllisesti kosken sulapaikoissa talvehtiva koskikara. Muita mainittavia lajeja ovat harmaapäätikka, mustapääkerttu, kultarinta, peltosirkku ja pikkulepinkäinen.


title: Nautelankoski

text: Lisäksi alueella on havaittu muun muassa harvinainen virtavästäräkki vuonna 2006.


title: Nautelankoski

text: Alueella tehdyissä selvityksissä löydettiin pienisiemenkotiloita ("Vertigo pygmaea"), jotka on luokiteltu Suomessa silmälläpidettäväksi, sekä luonnonsuojeluasetuksen mukaan uhanalainen lettosiemenkotilo. Perhosista mainittavia ovat muun muassa lehtosinisiipi, ruostenopsasiipi, haapakääröyökkönen ja ruosteyökkönen.


title: Nautelankoski

text: Nautelankoskessa sijainneesta myllystä löytyy ensimmäinen maininta 1400-luvun alkupuolelta. Osa nykyisestä patorakenteesta saattaa olla jo tuolta ajalta. Kosken putouskorkeuden takia Nautela oli paras myllykoski Aurajoessa, ja parhaimmillaan Nautelan rannalla sijaitsikin kolme myllyä. Nautelan suurimman myllyn omistajalla, Nautelan talolla, oli ollut mylly koskessa jo 1580-luvulta lähtien.


title: Nautelankoski

text: Nautelankosken rannalla sijaitseva nykyinen, vuonna 1806 rakennettu mylly on Nautelan kartanon silloisen omistajan maaherra Ernst Gustaf von Willebrandin rakennuttama. Nykyinen harmaakivinen myllyrakennus on rakennettu vanhan, koskeen sortuneen puurakenteisen myllyn paikalle. Myllyn valkoisiksi kalkitut seinät oli muurattu kivilohkareista, ja sen katteena ollut kaksinkertainen lautakatto oli maalattu punaiseksi. Mylly oli rakenteellisesti tuulimylly, ja sinne tultiin jauhauttamaan jyviä naapuripitäjistä saakka.